
Pikita da la desestimo di bela nekonocatulo, 
“dorlotata, egoista bubetino” Karamela Lansing 
abandonas luxozeso por servar sua lando—e 
trovas ke amoro marchas apud elu! 



CHAPITRO I 
L’OPINIONO DI UN VIRO 


Karamela LANSING apertis un veluratre 
blua okulo ed hastoze klozis ol. Sunlumo 
inundis la luxa satina kurteni di la lit- 
chambro. 

“Forirez,” Karamela murmuris. 

“Me regretas, sioro Karamela,” la 
servistino dicis, “ma exakte to lu ne volas 
facar.” 

“Qua ne volas facar quo?” Karamela itere 
apertis l’okulo. 

“La yunulo. Lu ne foriros.” 

“Quo?” L’altra okulo di Karamela 
apertesis ed el palpebragis en la brilanta 
lumo. “Viro—hike—en mea lit-chambro?” 

“Ne ja, sioro Karamela, ma lu minacas 
enirar, se vu ne venos a lu.” 

Karamela rekte sideskis. Beo desaranjis la 
perfekta simetreso di elua boko. El pulsis 
sua fingri tra la famoza karamelea lokli qui 

charmante desordinite pendis cirkum la 
dormo-redigita vizajo. 

“Forjetez lu,” el dicis al servistino. “Ed 
adportez mea frua dejuno.” 

“Lu esas tro granda, sioro Karamela,” la 
servistino lakrimoze protestis. “Ed hodie es 
libera dio por Higgins.” 

“Nu, telefonez al policisti! Per cielo, 
Martha, ka tu volas ke me irez adinfre e me 
ipsa forjetez lu? Quon lu volas?” 

“Lu esas de jurnalo.” 

Karamela pauzis dum glitar ek la lito. La 
situeso nun diferas. Mem membro dil 
Lansing-familio ne darfas ofensar la jurnali. 
Ja esis tro multa babilado pri la fabrikerii di 
le Lansing e milit-profiti e la mili de homi 
employata da li. Mala jurnal-artiklo povus 
esar plu kam desagreabla; ol forsan 
domajus. 

E1 metis krispa, florizita tafta “kimono” 
tenita da Martha e nepaciente pektis la 
blonda lokli. Inklinante su proxim la 
spegulo, el habile trasis la bela kurvi di sua 
mola boko per skarlata labio-fardo. 

“Ube es ta animalo, Martha?” 

“En la libraro, sioro Karamela.” 

Martha apertis la pordo e Karamela 
rapide ekiris e decensis l’eskalero, la tafto 

jupo susuris cirkum elua pedo-koli pro la 
vigoro di elua paso. El grande eniris la 
libraro ed haltis. 

ALTSTATURA YUNULO turnis su de la fenestro 
ube il regardis la famoza roz-gardeni che 
Lansing. II havis frizoza reda hararo e brun 
okuli ed enorma shultri emfazita da la 
stranja fakto ke un brakio esis lashizita e 
portita en sharpo ligita trans la larja 
pektoro. Ilua vizajo esis magra, kava ye la 
vangi, qua igis il aspektar tre kapabla e 
kelke obstinema. II esis, Karamela surprizite 
decidis, ya tre bele aspektanta. 

“Ka vu volis parolar kun me?” el kurte 
dicis. 

“Ka vu esas Karmela Lansing?” il 
questionis egale kurte. Ed ante ke el povis 
respondar, il acideme afirmis per kapsigno. 
“Yes, komprenende. Me ne juste flatachas. 
Tamen, la fotografuro ne bone reprezentas 

vu. 

“Qua fotografuro? E bonvole dicez to 
quon vu volas. Me esas tre okupata 
camatine!” 

“Vu devas esar okupata,” il dicis, e tordis 
sua boko quale se lu gustas ulo desagreabla. 

“E pri ulo sat importanta por igar vu 
obliviar la rendevuo ye non kloki e duimo.” 

“Ka rendevuo?” L’okuli di Karamela larje 
apertesis. “Ho, vu parolas pri la hospitalo.” 
E1 kelkete levis la shultri. “Me regretas. Ma 
me rivenis adheme tre tarde e supozas ke 
me tro longe dormis.” 

La viro adavane movis til la bordo di la 
longa mahagona tablo e regardis el quale se 
el esas vermo en salado. To rektigis 
Karamela ed elua okuli flamifis. 

“Vu dormis tro longe!” il nelaute e bitre 
dicis. “Kompatinda kerlo pecigita da pafado 
tenegas vua fotografuro per to quo restas 
de lua manui, e lua kordio vartas por ke vu 
venez e pinglagez medalio sur lua 
bandajizita pektoro—e vu dormis tro 
longe!” 

Ilua desestimo, mem plue kam ilua vorti, 
igis la varma redo acensar la fauco di 
Karamela. E1 senkoncie kuntiris la robo til 
ta fauco. 

“Me ne komprenas pro quo me mustas 
exkuzar me a vu,” el glaciatre dicis. “Me 
promisis irar al hospitalo, yes. Ma me ne 
mem konocas la homo.” 

“Quale vu konocus lu? Lu ne naskis en 
vua richa vicineyo. Lu nultempe havis 



decanta vestaro o bonega repasto til ke lu 
rekrutis su a la naval-infantrio ed iris 
kombatar por ke homi quale vu esez sekura 
hike! Lu opinionis, ke vu esas la maxim 
belega kozo quan lu ultempe vidabis ed il 
tranchis fotografuro di vu ek la jurnalo e 
portis ol til ke la kugli dil enemiko vundis 
ol—e lu kun ol. 

“Nun lu esas en hospitalo, pafita til 
hachita karno, e lua guvernerio donas 
medalio a lu por salvir sis amiki, e lu trovis 
sat multa kurajo por un desesperanta 
demando. Lu demandis, ke vu pinglagez ta 
medalio adsur lu. Vu—ta fotografuro di vu— 
esas lua nura familio. E nulu en la mondo 
esis plu felica kam lu kande vu dicis, ke vu 
venos. Ka vu nun rimemoras?” 

La vizajo di Karamela brulis matide rede. 
Ma furio luktis kontre shamo. 

“Me dicis, ke me intencis irar, ma me—” 

“Vu dormis tro longe,” il nejentile dicis. 
“E bon intenci esas bona pavi por voyo a 
varmega loko. Nu, vua bon intenci aplastis 
ta yunulo qua adoris vu. Esas mikra plezuro 
dicar to quon vu esas, ma komencinte ta 
tasko, me finigos ol.” 

“Me ne interesesas pri vua opinioni!” el 
flagris. 

“Ho, certe ne. Ma vu recevos oli, 
omnakaze. Vu esas tam belega—e tam falsa 
—kam chipa pupeo. Vu esas meskina e 
harda ed egoista ed ociema. Vu esas 
parazito, vu okupas spaco plu bone uzata da 
viri e mulieri qui facas la laboro e kombato 
di ca mondo! Vu esas hororinda exemplo, e 
me dankas cielo ke existas nur kelki simila 
a vu. Ka me omisis irgo?” 

Karamela BLANKESKIS. Nur l’okuli flamifis 
per l’elektrala bluo di brilanta ark-lampo en 
ta pala vizajo. 

“Ka vu tote finis?” el questionis. 

“Ecepte ke me pensos pri ulo plusa.” 

“Do ekirez!” 

Ula parto dil tenseso iris ek ilua vizajo. II 
plu laxe sideskis sur la bordo dil tablo e per 
lua sana manuo fricionis la domajita brakio. 
II regardis el de la suprajo di elua brilanta 
hararo til la rozee fardizita pedfingro-ungli 
vidita tra l’absurda sandali. 

“Se me ne supozus ke vu esas preske 
unika specimeno, vu igus me odiar la 
homini,” il konversatre dicis. “Kom 
jurnalisto, me exploris pri vu.” 

“Me flatesas!” 

“Vu facas tote nulo por helpar dum ca 
milito. Milito-filmi tedas vu. La libri pri la 
lamentinda krulo di nia mondo tedas vu. Vu 
nultempe donacis mem un guto di sango a 
la Reda Kruco.” Ilua vizajo brileskis. “Ho, 
yes, vu ulfoye dansas che un de la plu 
altranga oficiro-klubi!” 

Karamela klozis sua pugni. El savis ke el 
eroras per disputar, per defensar su, ma el 
tote ne povis represar su. 

“Me donacis du tote provizita furgon- 
ambulanci a la Reda Kruco, donacis mea 
automobilo, e kompris milito-obligacioni po 
mili de dolari!” 

“Tala spenso min multe signifikas a vu 
kam komprar obligaciono po duadek-e-kin 
dolari signifikas a me,” il pikante dicis. 
“L’automobilo esis un del pasinta yari, do 
vu ne volis esar vidita en ol... Ho, kad 
ultempe venis aden vua mento to quo 
eventos a kreuri quale vu se ni perdos ca 
milito?” 

“Ni ne povas perdar,” el automate ed 
iracoze respondis. 

“Ho, ya, ni povas! Havante kelke plu 
multa stultuli quale vu, ni facile perdos. Ka 
vu savas to quon me deziras vidar?” il 
questionis, ed inklinis sua kapo. “Me 

deziras vidar vu en uniformo di ATM-ano.* 
To esus bona jokajo! Ta yuni esas tante 
sincera pri helpar sua lando vinkar en ca 
milito ke vu probable strenus vua tale 
nomata mento per l’esforco komprenar. Vu 
surprizesus quante multi de li esas tam bela 
kam vu—ed uli mem plu bela! Ma li volunte 
facas la mala laboro, la triviala, detaloza 
laboro, pro ke li savas, ke singlu de li 
liberigas soldato por kombato. Li exercas e 
studias e laboras e sudorifas e renuncas 
amuzo e bela vesti por kombatar segun sua 
propra maniero. Ka vu facus lo?” 

II staceskis. 

“Pro quo questionar? Tua okuli dicas, ke 
me es fola. La granda Karamela Lansing 
metar uniformo, divenar roto-dento en 
grandega mashino—laborar pri ulo qua ne 
donas famo e reklamo! Me nur esperas ke 
tala nociono pri membreskar la ATM 
nultempe venez aden ta mento!” 

Ilua regardo itere trapasis el. 

“No, Karamela Lansing havas nur un 
tasko—igar su tam bela e tam luranta kam 
posibla. Igar viri kelkete vertijar kande li 
regardas el, lasar li vidar la mola kurvi di ta 

* Membro dil Armeo-Trupo di Mulieri dil Usana armeo 
de la duesma mondmilito til 1978, kande ol esis amase 
konjedita ( Angla: Women’s Army Corps (WAC)). 

labii e freneziigar li per dursto gustar li... 
Ho, to esas bon ideo!” 

II movis tante ne-expektite ke el ne povis 
haltigar il. Ilua bona brakio cirkumiris el e 
per vinkanta forteso il tiris el adproxime. E1 
sentis shoko, aplastita an ta harda korpo, 
sentis la ligno dil lashi presar el. Lore ilua 
labii forte atingis elua propra. 

Un sekundo plu tarde el shancelis de il. 

“Quale me dicis,” il abrupte dicis. “Bona 
por kiso—bona por nulo altra!” 

II pazegis ek la chambro ed el audis la 
pordo bruisoze klozesar dop il. 


13 



CHAPITRO II 

RENDEVUO CHE HOSPITALO 


El STACIS apogante su an la tablo, elua 
genui tante febla, ke li minacis faliar. Elua 
respiro anhelante ekiris la separata labii. E1 
esis aturdita da la subiteso di to quo 
eventabis. 

E1 sentis su kontuzita, batita, quale se el 
natabis admonte kontre forta fluo. La viro 
abasabis elua superba su-fido, elua tota 
konvinko ke irge quon el facas esas justa, 
esas elua privilejo, ed afektas nulu ecepte el 
ipsa. Se el voluntante afrontas omna 
konsequo, qua darfas kritikar? 

E1 inhalis longe e profunde, faligis sua 
vizajo aden sua manui, e tremis. El 
nultempe askoltabis tala vorti quala ca viro 
lansabis ye el. Ilua vorti kontuzas e pikas e 
markizas el, batas elua anmo ipsa, ed elua 
karno. 

E konkluze, ta insultanta, nepardonebla 
kiso! E1 forte vishis la boko per la dorso dil 
manuo e tresayis deskovrar ke el ploras. 
Lakrimi di pura furio e senpova iraco, el 
dicis a su, e turnis su ed acensis l’eskalero. 
E1 esis dankema atingar sua propra 
chambro sen renkontrar irgu surprizita 
vidar ke el ploras. 

El SAVIS LA NOMO di ta viro sur qua el devis 
pinglagir medalio tamatine. Afabla 
flegistino havanta kalma okuli, qua portis 
sur la kolumo di sua blanka uniformo un 
ora stangeto por montrar armeo-rango, 
konsentis ke el vizitez la soldato Hartley 
Jones. 

Karamela ne havis sat multa experienco 
pri hospitali ed invalidi por komprenar, ke 
esas bona kauzo ke ekrano esas pozita 
cirkum la lito. El nur savis ke la blanka, 
kadavratra vizajo, lumizita da du brulante 
obskura okuli, turnita vers el kande el 
aparis, esis la maxim emociganta de ti quin 
el vidabis. 

La homo tense jacis, regardegis elu, 
l’okuli larje apertita, astonata. Karamela 
stacis senmove, charjita per brakiedo de 
flori e korbo plena de friandaji. El esis 

necerta, ponderanta quon dicar, anxioza, 
pro ke el savas tante poke pri malada homi. 

Lore soldato Hartley Jones kelke laxeskis. 

“Ha, es nur altra mirajo,” lu murmuris. 
“Me sempre imaginas.” 

“Me portas a vu ula flori,” Karamela 
heziteme dicis, e pozis li kom granda fasko 
adsur la lito. “Ed ula frukti e ... e kozi. E me 
maxim multe regretas ke me ne povis venar 
camatine.” 

Lua manuo, movante por tushar la flori, 
tushis la elua. La yunulo tresayis, e l’okuli 
plularjeskis e la manuo, varmega pro febro 
e tante magra ke ol semblas esar nur 
skeleto, forte klozis su cirkum la elua. 

“Ho me—vu es reala!” lu susurante dicis. 
“Vu ya es hike!” 

“Nu, komprenende,” replikis Karamela, e 
pozis l’altra manuo adsur la lua. 

La flegistino diskrete stacis ye la pedo dil 
lito, kurioze regardis Karamela. 

L’okuli dil yunulo nun flamifis ed esis 
poka koloro en lua vangi. Lua una manuo— 
elua kordio tordesis kande el remarkis la 
vakua maniko di la pijamo-vestono nete 
faldita e pinglagita per sekur-pinglo sur 
granda amaso de bandaji ye la shultro— 
forte tenis elua manuo. 

“Ho! Nur pensez! Me hike, e vu kun me! 
Ton me olime revis, ma me nultempe 
expektis ke ol realigesos. Ne mem kande li 
dicis camatine ke vu venos por pinglagar 
mea medalio, me ne kredis. Ma kande vu ne 
venis—nu, ha, me sentis sat male. Ma nun 
esas bonega! Vu—vu es tante bela. Me ne 
savis ke vu es—tante bela—” 

Karamela sentis lakrimi dop elua 
palpebri. E1 regardetis la flegistino. 

“Kad il devas tante multe parolar?” el 
anxioze questionis. 

La flegistino, ne vidita da Hartley Jones, 
mikre gestis. Ta gesto dicis a Karamela, ke 
ne importas sive lu parolas, sive ne. E dum 
ke la tota signifiko di ta signo, la kompreno 
di ol frapis Karamela, el sentis quaze 
korpala shoko. 

Dum instanto el apene respiris. 

“Ka vu restos, kurtatempe?” 

Esis tante patetika pledo en lua voco ke 
Karamela komprenis, ke lu ulmaniere 
sentas lo vera. Lu kelke timis—lu, qua 
afrontabis morto ed igabis ol retroe pasar. 
Lu esis terorinde solitara e kelke timis. Lu 
volis, ke el esez kun lu. 

E1 sideskis apud la lito, kovris lua manuo 
per elua propra, e varme ridetis. 

“Certe me restos,” el dicis. “Tam longe 
kam vu volas.” 

Lu kelke ridetis pro lo. “To inkluzas 
multa teritorio, sioro Lansing.” 

“Me nomesas Karamela,” el rapide dicis. 
“Tale mea amiki nomizas me.” 

“Me savas,” lu avide dicis. “Me lektis pri 
vu. Me havis vua fotografuro kun me 
omnaloke. Me pretextis al altra kerli, ke vu 
es mea amorantino. Ka vu desaprobas?” 

“Ka desaprobas?” el rapide e simple dicis. 
“Me flatesas, Hartley. To esis tre dolca.” 

Lu lore jacis senmove, semblante 
kontenta nur por tenar elua manuo. Unfoye 
lu ridetis ye el, rideto tante radianta, tante 
brilanta, ke ol donis fiktiva semblo di vivo a 
ta magra, kadavratra vizajo. 

Pro subita emoco, el inklinis su e kisis lu. 

Lu anhelis, e lua manuo klemis la elua. 

“Danko—ho, danko!” lu rauke dicis pos 
instanto. 

E1 ridetis e ne audacis respondar, timante 
ke la minacanta lakrimi vinkez el. Kelke plu 
tarde, lu dormeskis. 

La flegistino venis per pedi tam nelauta 
kam la pedi di kato, stacis apud el, e pozis 
fingro adsur lua pulso, regardis la ne-ornita, 
praktikala karp-horlojo. 

Lore el regardis Karamela. 

“Vu darfas irar, sioro Lansing,” el nelaute 
sursuris. “Esas nulo plusa quan vu povas 
facar por lu. Vu felicigis lu plu multe kam 
lu audacis revar. To esas—esas bon ekiro.” 

Karamela palpebragis. 

“Ka bona ekiro?” el questionis, ne 
komprenante. “Por me?” 

La flegistino negis per kapsigno e ridetis 
mikra, trista rideto. 

“Por lu, sioro Lansing,” el milde dicis. 
“Nula viro povus demandar plu multo kam 
ekirar sur la maxim granda e maxim 
perfekta ondo di feliceso konocata. To 
kompensis lua decepto camatine.” 

“Me tante multe regretas pri ca matino! 
Me—me ne komprenis.” La voco di Taffy 
barbuliis, lore el adinfre regardis la pacoza 
vizajo dil dormantulo. Elua kordio 
dolorante mispazis, ed el regardis la 
flegistino kun shokita hororo. “Ka vu volas 
dicar ke lu—ke lu ne—risaneskos?” 

La flegistino negis per kapsigno, ed esis 
tristeso en elua obskura, fatigita okuli qua 
dicis, ke el nultempe kustumas su a tala 
eventi, nultempe kustumos su, dum la tota 
vivo. 

“Lu havas nula chanco. Lu duros nur 
dum kelka hori. Lu probable nultempe 
rikoncieskos. Ne tante perturbesez, sioro 
Lansing. Vu facis omno posibla por lu.” La 
flegistino rapide chanjis la voco-tono dum 
ke Karamela krulis. Pozante brakio cirkum 
el, el duktis el aden la koridoro. “Nun irez 
adheme—e ne obliviez lu. Nur memorez lu 
kom simbolo di omna altra centi de mili de 
bona yunuli tra la mondo qua kombatas 
tam forte kam posible por ni amba!” 

“Me memoros,” dicis Karamela, luktante 
por vinkar su. “Me memoros. E danko pro 
esar—vu esas tante—decanta a me.” 

El SIDIS longatempe en l’automobilo ante ke 
el dominacis su por riskar veturirar 
adheme. E kande el eniris la domo, el trovis 
Mimi, elua stifa matro, en un de lua nerara 
malhumori. 

Mimi evis nur kelka plu multa yari kam 
Karamela. Plu multa yari, tamen, kam Mimi 
konfesus mem sub la maxim doloriganta 
tormento. Ma li evis sat proxime por esar la 
maxim intima amiki—o maxim bitra 
enemiki. 

Nek l’una nek l’altra tro multe suciis 
celar la fakto, ke li esas enemiki. 

Karamela apene askoltis la naraco di 
Mimi pri irge qua insultego esis facita 
kontre lu. Ol relatis ula dineo-invititulo 
qua, un horo ante dineo, telefonabis por 
dicar ke lu ne povas asistar. Evidente 
certena nombro de gasti bezonesas e ta falio 
desequilibrigas la tablo e Mimi iracas. 

“Ne importas, Mimi,” Karamela fatigite 
dicis. “Me dineos en mea propra chambro e 
tua tablo bone equilibros.” 

L’okuli di Mimi brilis ed el anxioze 
regardis Karamela. 

“Ho, tu ne devas facar lo,” el komencis 
tepida protesto. 

“Me preferas lo. Me havas kap-doloro, me 
ne havas humoro por partio.” 

Karamela preterpasis lu ed acensis 
l’eskalero. 

Mimi REGARDIS EL IRAR, e kontenta 
expresuro esis en l’okuli, quale to di 
hungranta katyuno avan boledo de kremo. 

Mimi furioze ofensesis ke la Lansing- 
proprietaji esas legacajo por Karamela, ne 
por lu. 

To esis pro ke la Lansing-proprietaji 
esabis la Kurtis-proprietaji . Karmela Kurtis 
mariajis su kun charmanta ma tote 

senvalora viro nomizita Lansing, e to 
preske ruptabis la kordio di elua patro. 
Havante nul altra filio, l’oldulo esperabis ke 
lua filiino mariajez su kun viro qua meritas 
direktar la multa komerci ed aferi di la 
Kurtis-fabrikerii. 

Balde pos la mariajo lu facis testamento 
per qua la proprietaji venez a lua filiino 
kom trusto por irga filii di el. El e la spozulo 
havez nur la revenuo. Do Mimi, la stifa 
matro di Karamela, dependis de Karamela 
por omno ecepte to quon el konsideris kom 
meskina revenuo de ula acioni. El odiis 
Karamela ed ofensesis pro to, tam multe 
kam el envidiis la fresha beleso e yuneso di 
Karamela. 

Ma lu esis tro saja necelate disputar kun 
Karamela. 

Yen l’atmosfero en qua Karamela, di qua 
la matro mortabis kande el evis ok yari, 
edukesis. Esis nula surprizo ke Karamela 
matureskis kun sento di su-importeso qua 
semblis a multi esar arogemeso. 

CHAPITRO III 
EN L’ARMEO 


Karamela manjis sua kustumala dejuneto, 
oranj-suko, rostita pano e kafeo, pos preske 
sendorma nokto, kande Martha eniris, 
l’okuli larja, ecitita. 

“Lu itere es hike, sioro Karamela—ta 
sioro Judson.” 

Karamela regardis adsupre de la kafeo, la 
fronto perplexe frunsita. 

“Qua es sioro Judson?” 

“Ta granda yunulo qua vizitis hiere 
matine,” Martha avide dicis. “Sioro Kendall 
Judson, es lu—e lu dicas, ke lu mustas 
parolar kun vu.” 

Karamela ripozis sua taso per mikra klak 
qua preske danjerigis la frajila porcelano. 
Stranje, elua manui kelke tremis. Ma to, 
kompreneble, esis pro ke el ne dormabis 
dum la tota nokto, nekapabla forigar la 
memorajo pri soldato Hartley Jones ek la 

mento. O kad esis Kendall Judson qua 
vigiligis elu? 

“Higgins asistas hodie, sioro Karamela,” 
avide sugestis Martha. “Ka me igez lu 
forjetar sioro Judson?” 

Karamela ironioze ridetis pro rimemorar 
la dika veturisto havanta larja shultri qua 
olime esis profesionala boxisto. 

“Kandide, Martha, me ne opinionas ke 
Higgins povas facar lo!” Karamela konfesis. 
“E se lu falius, to donus a lu sento di 
inferioreso. No, me kunparolos ica sioro 
Judson.” 

E1 stacekis e regardetis sua reflekto en la 
spegulo. E1 esis vestizita por l’urbo, 
elegante, nete, bele en taliata linjo e mikra, 
rebordizita chapelo. 

“Nu, ilua nomo esas Kendall Judson,” el 
dicis a su dum decensar l’eskalero. 

Kendall vartis el en la salono, retroe ed 
adavane pazis, un manuo en posho. L’altra, 
kompreneble, esis en la sharpo. 

II jiris kande el eniris. Dum instanto il 
restis tacanta, regardis el quale se ta vidajo, 
tam kalma e fresha e delikata kam rozea 
roz-burjono, forte frapas ilu. Lore ilua 
mandibulo tenseskis ed ilua okuli frosteskis. 

“Bona matino, sioro Judson.” Karamela 
unesme parolis, per tono rezolveme acerba. 
“Ne esas posibla ke vu hiere omisis irgo 
dicenda, ka ne?” 

“Soldato Hartley Jones mortis kelka 
minuti pos noktomezo,” Kendall nelaute 
dicis. 

Karamela anhelis ed elua manui forte 
klemis. El esis preparata, plu o min multe, 
por ta novajo, pro ke la flegistino esabis 
certa. Ma ol venis kom frapo preske korpal. 
Dum instanto el stacis tote senmove, pose 
el koncieskis ke l’okuli di Kendall regardas 
elu, harda, kolda, akuzanta. 

“Esabus granda jeno por vu irar adibe e 
pinglagar ta precoza medalio, kompreneble 
—ma ka vu ne deziras, ke vu facabus lo?” lu 
nelaute demandis. 

Karamela profunde respiris. Do, il ne 
savas ke el ya irabis al hospitalo. Nu, el 
joyis ke il ne savas. II semblis tante juar 
desprizar e desestimar elu, ke esus domajo 
ne permisar ta joyo durar. 

E1 levis la shultri, kelke abasis la kapo, e 
fingis adjustigar la chera ganti plu elegante. 

“Ho, nu—me ne komprenas quale 
pinglagar lua medalio grande chanjus la 
situeso. Omnakaze, lu ganis la medalio, ka 

ne?” E1 sucesis dicar lo sen tremo en la 
voco. 

“Vu—vu egoista, dorlotata, arogema, 
senvalora—” il violentoze diceskis. 

To kurajigis el quale sprico de kolda aquo 
en la vizajo. E1 esis preske sensucia dum 
dicar: 

“Ho, sioro Judson, vu dicis to omna hiere. 
Se vu ne havas nova insulti, me regretas, 
ma me mustas hastar. Vu pardonez me?” 

E1 turnis su ed ekmarchis, livis il stacar 
tote senmove, regardegante el per okuli qui 
flamifis en la blanka, petrigita vizajo.... 

ESIS POSDIMEZO kande el rivenis a la granda, 
quadratra domo ek kremea briki situita en 
la mezo di du hektari di kustoze plantacita 
gazoni qua esas la domo di le Lansing. 

E1 havis stranja, vakua sento dum garar 
l’automobilo ed acensar la perono til la 
domo. E1 ne regretis to quon el facabis. Ma 
el forsan kelke timis. Forsan el ne juos esar 
ATM-ano. 

E1 agabis tre impulsive per kapavane 
hastar e rekrutar su al Armeo-Trupo di 
Mulieri, nur pro ke mortanta soldato forte 
tenabis elua manuo ed aspektabis quale se 
omna trezori dil mondo esas le lua nur pro 

ke el kisis lu. Ma to ya esis la kauzo ke el 
rekrutis su al ATM. E1 esis fiera pro ta vorto 
“rekrutar,” pro ke, ne tro longe ante lore, la 
justa vorto esabis “membreskar.” 

“Pro ke,” explikis l’agreabla ed amikala 
homino weranta neta olivea uniformo dop 
la skribtablo en la Rekrut-kontoro, “kande 
ni komencis kom auxiliara trupo, ni servis 
kun l’Armeo. Nun ni esas en l’Armeo, de 
pos l’adopto di lego da la Kongreso qua igas 
ni esar integrala parto dil Armeo. Pro to ni 
omisas l’altra ‘A’, por ‘auxiliara’.” 

Do, Karamela duris pensar, el rekrutis su 
al ATM. E1 subisis exameno pri mental 
alerteso, subisis exameno korpala. E1 
plenigis multa formularii, respondizis a 
multa e fatiganta questioni. El lore vartis 
komando prizentar su ye l’Exerceyo. Ton 
omna, el ferme dicis a su, el facabis pro ke 
ulaloke en la Pacifiko, soldato pinglagis 
elua fotografuro an sua tendo, o portabis ol 
super sua kordio, e felice mortabis pro ke el 
kisis lu. 

E1 ne facabis lo pro ke altstatura yunulo 
havanta bruna okuli e reda hararo dicabis, 
ke el esas tote senvalora! Kendall Judson 
tote ne influis elua decido rekrutar su al 
ATM. E1 esis tante certa, tante emfazanta 

pri to, ke ulfoye l’emfazo ipsa kelke timigis 
elu. 

Ho, esus bonajo deskovrar, ke la pikanta 
insulti di Kendall Judson igis el ulmaniere 
chanjar sua vivmaniero! Ho, ya bonajo! 

El NE INFORMIS MlMI pri to quon el facis til 
ke el recevis komando prizentar su al 
komandanto dil Triesma Exerceyo, ye 
Fuorto Oglethorpe, Georgia. E1 sidis e 
regardis la komand-dokumento dum longa 
minuto, e dum un instanto paniko vinkis 
elu. E1 esis terorigita da to quon el facis. 

L’unesma pensajo esis komfortiganta, 
“Ho, me evitos lo. Me ne mustas irar. E se li 
esos desagreabla—nu, pro quo le Lansing 
havas bona advokataro se ne por helpar me 
de tempo a tempo? Mem se me ya 
membreskis al Armeo.” 

Ma kande l’unesma eciteso e paniko 
desaparis, el shamis pro ta pensajo. Nulu 
demandabis ke el rekrutez su al ATM. To 
esabis elua propra nociono. Ed ecepte ke el 
esas tam poltrona e tam mola e tam 
senvalora kam Kendall Judson dicis, el ne 
dezirez evitar ol. 

“Dum la duro e plusa sis monati” el 
rekrutabis su! E nun la komandanto 
demandas ke el prizentez su. 

Kande el informis Mimi, la stifa matro 
regardis el quale se el opinionas, ke 
Karamela tote dementeskis. 

“Tu facis quo?” el anhelis. 

“Rekrutis me al ATM,” Karamela koncize 
respondis. “Me mustas prizentar me al 
komandanto mardie matine, do me 
komencos pakigar. Me ne esas certa pri to 
quon me bezonos, ma me igos Martha 
pakigar du valizi e pos ke me arivos me 
saveskos to quon me bezonos, e tu povas 
sendar kesto. Forsan du kesti.” 

Mimi PALPEBRAGIS pro tota astoneso. 

“Karamela, me tote ne komprenas to 
quon tu dicas,” el protestis. “Adube tu iras? 
E pro quo? Quante longe?” 

“Adube? A Fuorto Oglethorpe en la 
nordo di Georgia, por lernar quale esar 
soldatino. Quante longe? Dum la duro dil 
milito—e plusa sis monati.” 

Karamela kurte e rezolveme parolis, e 
sentis sua humoro kelke lejereskar. Nam ol 
esas aventuro, e se altra yunini povas donar 
omna lia tempo a sua lando dum la duro, el 

supozis ke el anke povas facar lo. Se l’ATM 
restabus auxiliara, el kompreneble povus 
demisionar su se el enoyeskus. Ma nun ... 
Nu, el esas nun en l’Armeo. 

Mimi regardegis el, la boko beanta, tote 
astonata e nekredanta. 

“Karamela!” el frenezioze klamis. “Tu 
nultempe toleros ol! Ha, Karamela, me vidis 
filmi—novaj-filmi e tala kozi. Li laboras—e d 
—ed exercas. Marchas dum hori e plusa 
hori. Karamela, tu es dementa!” 

Se Karamela bezonis irgo por fortigar 
rezolvo, la sugesto di opozo en la voco di 
Mimi suficis. 

“Do tu anke opinionas ke me esas mola e 
poltrona ed ociema e senvalora, ka ne?” el 
iracoze flagris, aturdante Mimi. “Nu, me 
pruvos me a tu! Me pruvos a vi amba quon 
me povas tolerar!” 

Ma Mimi ne esis tro aturdita ne 
komprenar ta trahizanta vorteto, ed el 
triumfante kriis. 

“Kad amba, Karamela? Do, tu ya 
komplotas irgo!” 

Ma Karamela turnabis su e marchis, 
preske kuris, ek la chambro. Mimi longe 
regardegis pos ke el ekiris. Lore subite la 
ronda, graseta vizajo di Mimi esis tushata 

da malicoza rideto. El larje extensis sua 
graseta brakii per gesto qua montras la joyo 
ke el balde havos la domo nur por su—el 
esos la sendubita mastrino di la domeno. 

CHAPITRO IV 
“LI NE ACEPTOS VU” 


ASTONESO, quale montrita da Mimi, esis la 
reakto di l’amiko-bando di Karamela kande 
li saveskis la novajo. 

Yunini qui esabis debutantini kun 
Karamela, qui esabis membri dil bando de 
pos la gimnazio, desaparabis de pos ke 
Pearl Harbor esis atakita. Uli laboris en 
municiono- ed aviono-fabrikerii. Du o tri de 
li studiis en skolo por flegisti. Du de li 
divenabis MAVUS-ani.* Ma Karamela esis 
l’unesma de ta elita—segun lia propra 
opinioni, omnakaze—grupeto qua rekrutis 
su al ATM. Pro to li regardis el kun ula 
perturbeso. 


*Mulieri Aceptita kom Volutarii por Urjanta Servo dil 
Usana rezerv-navaro, kreiita dum la duesma 
mondmilito (“Women Accepted for Volunteer 
Emergency Service (WAVES)”). 

“Karamela, karino, tu ne prizos ol!” 
protestis Jean Stevens, qua havis infantatra 
vizajo e granda okuli. “Werar uniformi— 
marchar kilometri. Laborar pri omna sorto 
de tedanta ed enoyiganta taski! Karamela, 
tu maladeskos!” 

“Me ne konkordas,” lente dicis un de la 
yunuli, Bill. “Me opinionas, ke Karamela 
kapablesos tolerar ol. E1 ne esas mala 
sorto.” 

Kandide, lu esabis tante felica kande la 
konskriptantaro refuzis lu, ke lu celebris 
per havar partio. 

Li dineis e dansis en la maxim granda 
hotelo dil urbo e Karamela cirkumiris la 
dans-salono en la brakii di Bill Powers 
kande el vidis Kendall Judson regardanta 
elu. E1 rapide forregardis, e pezoze fulis la 
pedo di Bill. 

“Aye!” Bill kriis. “Per omno bona, tu ne ja 
weras armeo-boti, mea amorato. Quo esas 
per l’extremaji pedal?” 

“Me regretas, Bill,” Karamela exkuzis su, 
e strabe vidis ke Kendall Judson 
pluproximeskas, rezolvema brileto en lua 
okuli. “Ne permisez ca kreuro interruptez 
ni,” el rapide ed aparte imperis jus kande 
Kendall atingis li. 

“Saluto.” Kendall salutis Karamela quale 
se li esas la maxim intima amiki. Ed a Bill lu 
sensucie dicis, “Ka me darfas interruptar?” 

“Fakte, no,” Bill rigide dicis. 

Kendall regardegis lu. 

“Ne esez jentilacho, Bill,” Karamela audis 
su sensucie dicar. 

Dum ke la boko di Bill beis, el glitis ek 
lua brakii ed aden la brakii di Kendall, e 
komprenis, ke el esas grandega folino. Nam 
el totkordie odias ca homo. Pro to 
omnafoye vidante ilu elua kordio bategas 
quale milit-tamburo, kompreneble. Ya esas 
nula motivo posibla por tolerar ilua 
prezenteso. Vico lo, el lore preske joyis pri 
ta prezenteso. 

“Nu, vu membreskis l’ATM!” dicis 
Kendall kande lia movado fiteskis l’una a 
l’altra e li gracioze dansis. 

Karamela iriteme regardis ilu. 

“Quale vu saveskis lo?” el questionis. 

Kendall ironioze ridetis. 

“Ho, me esas jurnalisto,” il dicis. “E vu 
esas valoranta temo por la jurnali. Homi 
parias tra l’urbo ke vu ne travivos la 
procedo-staciono.” 

“Procedo-staciono,” el nekomprenante 
repetis. 

II itere ironioze ridetis. 

“Ka vu nultempe audis pri ol?” II evidente 
ne surprizesis da elua nesavo. “To esas loko 
ube beleta e lanugatra trivialaji quale vu 
chanjesas aden kombatanta ATM-ani.” 

“E quale vu parias pri la posibleso ke me 
travivos la procedo-staciono?” el questionis, 
pos sat bone dominacir furio por esar 
kapabla parolar sen montrar tremo en la 
voco. 

“Ho, me nultempe parias pri certaji,” il 
respondis. 

Elua kordio mikre tresayis. 

“Do vu ya opinionas, ke me povas 
sucesar.” E1 suprizesis komprenar quante ta 
komplezis ad elu. 

“Me tante opinionas, ke vu ne sucesos,” il 
kandide respondis. 

REDA FURIO boliis en el dum instanto til ke 
el dominacis la preske nedomtebla deziro 
divenar megero e forte frapar ilu. 

“Ma mem l’esforco enirar l’ATM 
plubonigos vu,” il pluse dicis per ta 
furiiganta kalmeso, dum ke el luktis por ne 
iracoze parolar. “Quankam vu savas, ke vua 
beleta vangi esos frapetita, ka ne?” 

“Ka yes?” el sucesis dicar tra grincita 
denti. 

“Komprenende. Ma me supozas lo esar 
un de la kauzi pro quo vu esas tante 
dorlotata, egoista bubacho. On ne sat forte 
od sat ofte frapetis ta bela vangi.” 

Karamela haltis ye la bordo dil dans- 
salono e glitis ek la kurvo di ilua brakio. 
Elua okuli fulminis pro furio e senpova 
iraco. 

“Me tote ne komprenas pro quo vu plu 
longe atencez me,” el frostigante dicis. 
“Esas evidenta ke vu paruzis omna insulti e 
nun repetas vua limitizita vortaro. Semblas 
fola itere renkontrar, ka vu ne konkordas? 
Future, nur restez ek mea voyo!” 

E1 turnis su e formarchis, kapo alte 
pozita, korpo rigida por ke ol ne tremez. 
Tala furio plenigis elua kordio, ke ol preske 
blindigis el per flagranta cintili. El pazis ad 
elua tablo. 

Bill staceskis e venis renkontrar elu. Lua 
okuli esis obskura pro iraco. 

“Pro quo vu dicis ke me forigez ta homo 
kande lu volas dansar kun vu,” lu 
questionis, “ma foligis me per irar kun lu?” 

“Me volas irar adheme,” el dicis, e ne 
atencis lua protesto. 

“Tote bona ideo,” Bill severe replikis. 

Elua automobilo esis en l’extera gareyo 
ed atinginte ol, el glitis addop la guvernilo. 

“Vu ne bezonas duktar me adheme,” el 
sensucie dicis. “Esas ankore frua e la partio 
jus komencis. Me havas kap-doloro, e 
mustas pakigar. Do ni adiez. Ka ne?” 

Bill hezitis. 

“Ka vu intencas durar ca afero pri 
l’Armeo?” lu severe questionis. 

E1 kolde regardis lu, rimemoris ke Bill 
uzabis omna influi posibla por esar refuzata 
da la konskriptantaro. El rimemoris la 
granda alejo di Bill kande lu anuncis su esar 
deklarata nekareebla por la kemio- 
fabrikerio qua employas lu, e lua kandideso 
pri konfesar ta alejo e joyo. 

Ulmaniere, el deskovris ke el ne advere 
prizas Bill. To esis kelke stranja: til ke 
Kendall Judson—e soldato Hartley Jones— 
enirabis elua vivo, el esabis sat certa ke el 
eventuale mariajos su kun Bill. 

“Ka nu?” L’abrupta voco di Bill 
interruptis elua pensado. 

“Yes, Bill, me intencas lo,” el kalme dicis. 
“Me havas stranja opiniono ke forsan—nu, 
forsan me esos bona soldato.” 

“Sensencajo!” iraceme kriis Bill. “Vu, 
soldato? Komprenez, anjel-yunino, ico esas 
milito—ne komika opero.” 

Karamela regardegis lu per larja okuli. 

“Nu, imaginez! Vu komprenas lo!” el 
astonate dicis, e forveturis ante ke lu 
rekuperis su de la piko di ta vorti. 

Atinginte hemo, el livis l’automobilo en 
la vetur-voyeto, sensucie supozante ke unu 
de la servisti duktos ol al gareyo. El eniris la 
domo ed audis la nelauta murmurado di 
voci en la saloneto ultre la libraro, de qua 
venis mola, flava lumo. 

Elua labii tordesis. Mimi evidente 
gastigas ul amoranto. Dum instanto 
Karamela hezitis. Kad el devas enirar ed 
iracigar Mimi? Nu, to semblis kelka 
pueratra, do el iris adsupre a sua propra 
chambri. 

La MONTETO di valizi en la vesto-chambro, 
pronta por la taxio matine, frapis elu. Ol 
realigis la departo. Til lore el ne advere 
sentis ke el livos—“dum la duro dil milito, e 
plusa sis monati.” Ta pensajo perturbis elu. 

Lore el rimemoris la vizajo di Kendall 
Judson, ilua okuli qui ridas e mokas elu, ilua 
kalma, kandida, insolenta certeso ke el esas 

tro mola, tro poltrona por l’ATM. Lu 
semblis esar tote certa ke l’ATM ne volos 
aceptar elu. Elua boko klozis kun klikto. 

E1 pruvos su ad ilu, el furioze juris. El 
pruvos su ad ilu, ed ad omni tra l’urbo qua 
parias, ke el ne sucesos! Nu, l’ATM joyoze 
aceptos elu! El—el—nu, el koaktos li joyoze 
aceptar elu! Til lore nulu faliabis joyar pri 
la prezenteso di sioro Karmela Lansing, la 
famoza belino e heredantino dil enorma 
Lansing-fabrikerii. 

E1 redeskis pro ta pensajo. Nu... ne 
famoza belino, kompreneble. E1 esas idioto. 
Ma adminime, homi ne semblis jenita per 
regardar elu. Ed el havis sat multa su-fido 
por esar certa, ke el igos su bone aceptata 
da trupo quan Kendall Judson tante multe 
estimas! 

E1 gestis per la manuo ye la bagaj-amaso 
e tushis sua fingri a la temporo kom jokanta 
manusaluto. 

“Oke, ATM-ani, yen, me venas,” el laute 
dicis. 

Malgre l’esforci di Martha, Karamela 
dormis tro longe, e matine, kande el esis 
pronta departar, la treno ja forirabis. E1 
sensucie levis la shultri, imperis ke la bagaji 
esez pakigita aden l’automobilo. 

Mimi ne ja vekis e Karamela ne jenis su 
per vekigar lu ed adiar. Nur Martha e 
Higgins adiis elu, e nur Martha semblis 
opinionar, ke esas okaziono por lakrimi. Ma 
Martha konocabis Karamela dum elua tota 
vivo, esabis la servistino di la matro e la 
gardistino di Karamela; do Martha esis 
advere l’unika homo en la domo quan 
Karamela afecionis. 

Impulseme, el embracis Martha e kisis 
lua vango. 

“Ne plorez, Martha,” el dicis. “Li ne 
permisos me portar fusilo ed enirar batalio. 
Me batalios hike, e probable mea maxim 
mala vunduro esos veziketigita pedi pro tro 
multa marchado.” 

Martha sniflis ed humide ridetis. 

“Me esperas lo, sioro Karamela. Se vu 
bezonas me, nur informez me e me quik 
venos. Vu nultempe sutis butono dum vua 
tota vivo, e I’uniformi di soldati havas 
granda quanto de butoni.” 

Karamela ridis. “Me ulmaniere ne 
supozas, ke ATM-ano permisesas venigar 
sua servistino al kampeyo. Ma se yes, me 
venigos tu.” 

Lore el foriris, turnis sua kapo ye la 
strado por manusignar a li ante enirar la 

choseo e veturirar vers la nebuloze blua 
monti adnorde. Ibe esis la Triesma ATM- 
Exerceyo—e tote nova vivo por Karamela 
Lansing. 

Ye la fundo di elua mento, por konsolacar 
el dum paniko, esis la ne-agnoskata pensajo 
ke elua impulsiva gesto esis la nura gesto 
posibla. Partale, el esis sat honesta tamatine 
konfesar, pro la nepardonebla vorti dicita 
da Kendall Judson. Partale pro soldato 
Hartley Jones, e la horo spensita apud lua 
lito en la hospitalo. 

Omnakaze, to esas aventuro ed el esis 
avida por ol e juos ol—se posible. E se to ne 
esos posibla—nu, forsan esas ula maniero 
per qua la specala e kustoza advokataro 
servanta la Lansing-proprietaji povas salvar 
elu, mem esante en l’Armeo. 

CHAPITRO V 
L’EXERCEYO 


Esis GLORIOZA MATINO en mayo. La vizajo 
dil mondo esabis lavata da printempala 
pluvo e polisita da briska vento. Karamela 
sentis su marveloze libera e vivoza. E1 kelke 
kantis dum veturirar, trairis urbeti e vilaji 
per rapideso e sensuciemeso qua igis urbani 
saltar por salvar su e pose regardachar dop 
el. 

E1 eniris regiono markizita da petra e 
bronza insigni pri la Batalio di 
Chickamauga ed interesate haltis tempope 
por lektar una od altra de li. El esforcis 
imaginar imajo dil batalio, un de la maxim 
grava di la Milito inter la Stati. El sentis 
quaze ke Scarlett O’Hara e Rhett Butler 
devas asistar, e ridetis pro ta pensajo. 

E1 tandem atingis la fuorto, neta e 
brilanta en la sunlumo di dimezo. Neta 
blanka graviizita voyeti extensis su 

omnadirecione. Soldati e plusa soldati e 
mem plusa soldati. Yunini en kakio—ATM- 
ani, el dicis a su, tresayigita, ed atenceme 
regardis li. 

Li venis en grupi, ridante, babilante, 
aspektis eleganta e neta en lia uniformi, lia 
segunmoda kasqueti. El vidis ke li habile 
salutas per la manuo kande li renkontras 
oficiri, sive homuli sive homini. El vidis 
kelka flegistini en blanka uniformi werante 
blua manteleti an la shultri. Ma el decidis, 
ke esas evidente centi de ATM-ani ed elti, 
kompreneble, maxim multe interesis elu. 

Siflilo akute sonis. La trafik-lumsignalo 
verdeskis ed el duktis l’automobilo addop 
olivea automobilo en qua sidas du 
mezevoza, kelke impresiva oficiri, e gracila, 
nete uniformizita ATM-ano dop la 
guvernilo. L’olivea automobilo turnesis 
adsinistre tra l’enir-pordego, e Karamela 
quik sequis en sua kremea automobilo. 

Subite itere sonis siflilo. E1 audis klamo e 
voco advokis: 

“He, vu—en la blank automobilo!” Lore 
soldato saltis adsur la pordo-solio dil 
automobilo e severe dicis, “Garez adlatere. 
Per Deo, adube vu supozas veturirar?” 

L’olivea automobilo desaparis alonge 
stradeto bordizita da anciena du-etaja domi 
ek briki. Evidente olti esas oficir-lojeyi, e 
tam evidente li esis konstruktita dum 
l’unesma mond-milito, e tote kontrastas la 
blanke farbizita kazerni qui omnaloke 
semblas sprosifar quale fungi. 

Karamela akute regardis la soldato sur la 
pordo-sulio. Lu esis min alta kam 1,8 metri, 
havis larja shultri, ed esis tam bruna kam 
lua uniformo. Lu regardis el per okuli 
obskura e severa. 

“Adube me iras?” el kurte respondis. “A1 
Komandanto, kompreneble.” 

La soldato aspektis necerte. 

“Ho—ka vu esas parento di lu, forsan?” lu 
sugestis. 

E1 ridis. “Ho, tote ne! Me esos ATM-ano. 
La komando esis prizentar me a la 
Komandanto e me supozis, ke ta avana 
automobilo duktez me adibe.” 

La soldato kelke laxeskis. Lu mem ridetis, 
lua blanka denti flagris en la glata bruneso 
di lua bele aspektanta vizajo. 

“Ho, do, vu divenos ATM-ano, e vu 
intruzos vu a la lojeyo dil Komandanto por 
dicar lo a lu! Fratino, vu subisos advera 
leciono!” 

Lu preske murmuris lo, esis mem kelka 
kompato en lua voco-tono. Lore lu divenis 
tote aferatra. 

“Vu devis arivir per la treno kun la grupo 
de vua rekrut-regiono, ube vu esabus 
renkontrita da autobuso e multa 
instrucioni. Tamen, esante hike, irez al 
acepteyo. Me duktos vu.” 

Lu ENIRIS l’automobilo apud el ed el retroe 
veturiris, turnis su, e veturiris alonge la 
voyo per qua el venabis. Ibe neta petra 
insigno ye kruc-voyo dicis: 

TRIESMA ATM-EXERCEYO 

E1 turnis sua automobilo e veturiris 
alonge arbor-ombrizita voyo blanka en la 
sunlumo. La soldato duktis el a gareyo ube 
esis sat multa spaco por sis automobili. 
Ultre la gar-loki por civili el vidis afishi: 
“Reservata por lietnanto McLendon,” 
“Reservata por kapitano Hovey,” “Reservata 
por lietnanto Barton,” e tale pluse. 

Ultre la gareyo esis “kompanio-strado” 
bordizita da rango pos rango di neta, nove 
farbizita, blanka, kazernatra edifici. Esis 
mikra gard-domo ye un extremajo dil 

strado, ed hike stacis du homini weranta 
neta kakia jupi e rebordizita kasqueti. Sur la 
brakio singlu portis rubando markizita 

La soldato gestis vers la du MP-ani e 
dicis: 

“Oke, fratino, de nun vu iros sole. Elti 
dicos a vu adube irar e quon facar.” 

Karamela hezitis. “Me—ha—ka me eroris 
per veturirar al lojeyo dil Komandanto?” 

La soldato ridetis. “Me timas, yes—se vu 
atingabus lua lojeyo. Ma vu ne povus facar 
lo. Vu ne havas pas-permiso.” 

“Danko por ne permisar me esar tota 
folo,” Karamela dicis. 

“Me joyas helpir,” replikis la soldato, e lu 
ekiris l’automobilo. “Me nomesas Jerry 
Marlowe—soldato di l’unesma rango. Se me 
povos helpar ... Ma me vidos vu. La PK 
havas la maxim bona sodo-drinkaji en ca 
kampeyo. Nula repasto es kompleta sen ol. 
Vu esos ibe—anke me.” 

Lu alerte salutis el per la manuo, ridetis, e 
foriris. 


*Militala Policistaro. 

*Posteno-kambieyo, armeo-butiko por soldati. 

Karamela profunde respiris, glitis ek 
l’automobilo, e marchis al pordego ube 
stacis la du MP-ani. 

“Me deziras vizitar la Komandanto,” el 
nelaute dicis. 

“Pri qua afero?” kurte questionis un MP- 
ano—el esis kurtstatura, graseta, loklizita, 
ed havis amikala rideto. “Bonvole donez 
vua pas-permiso.” 

Karamela prizentis sua dokumenti e la 
MP-ani tresayis. 

“Ho, ma vu devis venir kun la grupo del 
urbeto, al Acepteyo,” el protestis. 

“Me faliis la treno, do veturiris,” 
respondis Karamela, ed indikis la kremea 
automobilo. 

La MP-ani semblis mem plu tresayigita. 

“Me venigos ulu duktar vu al Acepteyo 
dum ke vu queras vua valizo,” el dicis. 

Karamela dankis el ed iris al automobilo. 
E1 luktis por ekprenar la valizi, nete 
pakigita aden la bagajuyo da Higgins per 
lua ne-imitebla habileso, kande yunino 
weranta ATM-uniformo pluproximeskis e 
ridetis. 

“Ka me darfas helpar?” el dicis. “On dicas, 
ke vu serchas l’Acepteyo.” 

“Danko. Nun me esforcas ekprenar ta 
valizi e li ne volas venar.” Karamela 
varmeskis e redeskis pro la nekustumala 
tasko. 

La ATM-ano—el ne esis oficiro, el portis 
nula insigno sur la kolumo—aspektis 
tresayigite. 

“Per cielo!” el anhelis. “Quon vu intencas 
facar per to omna! E ta automobilo?” 

Karamela regardis elu. 

“Ma olci esas mea vesti—personalaji. Mea 
kesti venos plu tarde.” 

“Ho, komprenez!” La ATM-ano kompatis 
elu. “Vu nun esas en l’Armeo. Vu weros 
uniformo provizita. De nun vu portos vua 
propra valizo omnaloke, do vu balde lernos 
lejerigar ol. Selektez un de olti, klefklozez la 
bagajuyo, livez l’automobilo hike. Plu tarde 
aranjez ke ulu retroe duktez ol a vua domo. 
Vu ne povas havar ol en la kampeyo, vu 
savas.” 

Karamela askoltis, profunde respiris, 
klemis la boko, e konsentis per kapsigno. 
Hazarde el selectis la maxim proxima 
valizo, bela kozo ek porko-pelo, klozis la 
bagajuyo e seruragis ol. Unesmafoye dum 
elua vivo, el ipsa portis valizo ed akompanis 

la beleta ATM-ano alonge la kompanio- 
strado. 

Elua okuli esis larje apertita, remarkis 
omno. Ed el ne faliis remarkar—pose ol esos 
elua maxim klara ed intensa memorajo di ta 
unesma dii en la ATM-Exerceyo—ke kande 
yunino manusalutas oficiro, el facas ol per 
rapida, rezolvema movo ed afabla, amikala 
rideto. Ed omna manusaluto esas 
retrodonita, kun rideto. Ante ke Karamela 
transiris la longeso dil kompanio-strado, el 
decidis ke el vidas plu multa afabla, amikala 
rideti hike kam el vidabis en l’urbo dum 
monati. 

E1 vidis yunini samevoza kam elu, 
uniformizita. Ma el anke vidis, qua surprizis 
ed afektis elu, homini multe plu evoza. Esis 
multa neta griza lokli trusita sub la glata 
rebordi di ATM-kasqueti. 

Ula homini weris kakia jupi e korsaji; uli 
weris obskure verda labor-vestari. Multi 
weris verde e blanke striizita robi ek 
kotono-stofo—simpla robi havanta butoni, 
tre kurta, ed uli de la nebutonagita jupi 
revelis kurta pantaloni ek la sama stofo. 
Yunini weranta tala robi anke weris 
rebordizita chapeli ek kanvaso, faldita 

adinfre ye la avanajo ed adsupre ye la 
dopajo. 

Esis yunini ed homini en blanka uniformi 
e kasqueti qui markizis li—quale el plu 
tarde saveskos—esar membri dil Skolo por 
Bakisti e Koquisti, importanta parto dil 
ATM-Exerceyo. 

Li tandem venis a mikra edifico qua 
semblis a Karamela ekboliar per yunini en 
civila vesti. Bela vestari; laxa e kelke 
meskina robi; chapeli sat baroka por esar 
segunmoda; chapeli qui esis nur utilesala. E 
meze di la yunini, plura uniformizita ATM- 
ani. 

Tandem la yunini esis kune amasigita, 
singlu portanta sua propra valizo, e 
marchigita alonge la strado al kazerno. Ibe 
liti asignesis. 

Karamela tresayigite e konsternite 
regardis cirkume. La kazerno esis ya 
kazerno—longa e streta ed havanta alta 
plafono. Alonge amba latero esis duopla 
rango de liti, supra ed infra. Ye la pedo di 
singla lito esis armoreto. Inter la liti esis 
senporda armori kapabla kontenar plura 
vesti. 

Karamela stacis apud l’asignita lito e 
depozis sua valizo. L’apuda lito asignesis a 

mikra, graseta, insolente aspektanta yunino 
havanta tro multa reda fardo e nigra hararo 
tro frizita, krispa vice lokloza. El weris 
obskure blua robo qua esis tro kurta e tro 
strete fitis la korpo. Sur la dopajo dil kapo 
perchis violentoze reda boneto, e same reda 
fals-ledra burso esis klemita sub un brakio. 

E1 ridetis ye Karamela e gestis per la 
polexo ye elua propra lito. 

“Komprenende,” el dicis, “ol certe ne es la 
Ritz-Carlton. Ma quon me savas pri la Ritz- 
Carlton? Ol es plu bona kam la loko ube me 
lojis dum la lasta monati. Me nomesas 
Thelma Borge.” 

“Quale vu standas?” dicis Karamela, e ne 
povis celar la frosto en sua voco. 

Thelma akute regardis elu. 

“Ho ho, dukino ipsa!” el kandide dicis. 
“Komence me ne rikonocis tu.” 

E1 turnis graseta shultra vers Karamela e 
briske despakigis sua valizo, pozis la 
kontenajo sive en l’armoreto ye la lito- 
pedo, sive pendis vesti en la senporda 
armoro. 

Omnaloke CIRKUME Karamela vidis altra 
yunini same facante. Omnu babilis, amikale 

ed ecitate, e sonis simile a multa merli gaye 
pipianta. 

E1 rigide turnis su por same agar—ed en 
elua kordio brulis odio por Kendall Judson 
tante feroca e tante varmega, ke ol fortigis 
elua dorso e movi. Nam, se Kendall Judson 
restabus for el, el ne esus hike, ube el certe 
ne volas esar ed ube el esas certa ke el esos 
tote neutila. 

E1 odiis il tante feroce ke el esis kapabla 
glutar la nostalgio-lumpo qua acensis elua 
guturo. Elua odio esis tante forta, ke el ne 
mem remarkis kande Thelma Borge ed altra 
yunini kurioze regardis elu dum ke el pozas 
delikata, manu-sutita linjari korpala, 
havanta la koloro di pomo-flori, delikate 
parfumizita, en l’armoreto, e pendis en 
l’armoro neglijeo ek persikea satino e 
kremea dentelo. 

Altstatura soldato pauzis avan Karamela ed akute regardis elu. 












CHAPITRO VI 
AMIKESKO 


Dum la sequanta dii Karamela Lansing 
lernis multa kozi. El lernis alerte 
manusalutar, afable ridetar e dicar, “Yes, 
siorino” kande ATM-oficiro advokas 
“Lansing!” Or, por Armeo-oficiro, la 
manusaluto esez egale alerta, la rideto egale 
afabla, ma la respondo, kompreneble, esez 
“Yes, siorulo.” 

Ulfoye exercanto dicis “Yes, siorulo” ad 
ATM-oficiro e “Yes, siorino” ad Armeo- 
oficiro, ma omnu semblis opinionar, ke lo 
esas pardonebla eroro. 

Karamela lernis werar uniformo, juste 
taliita por fitar tam bone kam la maxim 
kustoza robo quan el posedas. 

E1 kelke lernis marchar; to kompreneble 
bezonos plu multa tempo. Ma elua esquado, 
segun lia serjento, ne esis tro mala. El lernis 
rangizar su—la vorto dil Armeo por lo, el 

saveskis, esis “sudorifar”—por omno facata, 
de la matinala inspekto til la noktala lit- 
inspekto. 

E1 “sudorifis” kun gamel-pleto en rango 
che gameleyo por dejuno, dineo, e supeo. E1 
“sudorifis”, ulfoye semblis, de frua matino 
til noktesko, kande el pozis sua fatigita 
korpo aden sua lito e juis beata, tote 
exhaustita dormo. 

E1 lernis vekigesar matine ye kloki kande 
kustumale—en ta vivo nun fora de milion 
kilometri—el jus arivabus adheme de bona 
partio. E1 exercis; el asistis diskursi, sidis 
sur sorto de verde farbizita tribuno en la 
foresto ube lecioni povas esar plezuro. 

Nur un kozo el ne lernis dum ta unesma 
dii qui divenis un semano, du semani, tri 
semani. El ne lernis juar irga parto di to 
quon el facas. Dum l’unesma nokto, pos lit- 
inspekto, kande la lumizili esis ekswichita e 
tra la granda chambro, en quaradek-e-quar 
liti, quaradek-e-quar fatigita ed ecitita 
yunini aranjis su por dormeskar, el sentis la 
preske nerezistebla tento staceskar, vestizar 
su, ed eskapar. Retroe veturirar per la kara 
kremea automobilo til l’urbo e la luxoza 
chambri di elua belega domo ed elua olima, 
amata vivo. 

L’unika motivo qua impedis el esforcar lo 
(irge quante male l’Armeo agez), esis la 
memorajo dil vizajo di Kendall Judson 
kande lu dicis, “Homi parias tra l’urbo ke 
vu ne travivos la procedo-staciono.” 

Nu, el ya travivis la procedo-staciono. E1 
recevabis sua uniformi ed equipaji. Higgins 
venis por querar l’automobilo, lu admirante 
e respektoze spektis el en elua eleganta, 
konvenanta uniformo. Elua karamelea lokli 
falis kom mola rulajo ye la nuko, sekure 
super la kolumo, ye la bordo dil kasqueto 
segun l’oficala “militala maniero.” 

E1 preske ploreskis pro nostalgio sur la 
forta shultro di Higgins. Ma el rimemoris 
Kendall Judson en bona tempo, do, vice lo, 
ofris ad Higgins bela manusaluto, gaya 
rideto, e sensucia adio. 

E1 ne amikeskis. La yunini esis sat 
agreabla, ma el mustas unesme agar por 
amikeskar, ed el ne facis lo. Rapida amikeso 
naskis inter l’altra yunini. L’exercanti 
similesis studenti dil unesma yaro, e elti dil 
duesma e triesma yari esis afabla ed 
amikala ed helpoza. Ma singla yunino 
mustas sole agar, ed esos elua decido, kad el 
divenos parto di amikala grupo o restos 
sola. 

Dum ula posdimezo, dum la kustumala 
repozo di dek minuti inter diskursi, 
Karamela esis un ek grupo de dek o dek-e- 
du yunini qui sideskis sur la pin-foliizita 
sulo por fumar e repozar ante irar al 
sequanta diskurso o tasko. 

THELMA BORGE, la yunino qua prizentabis 
su a Karamela dum l’unesma dio, acensis 
sigareto e profunde inhalis. 

“Nu, me rekrutis me a ca Armeo por nur 
un kozo,” el gaye dicis, “e me supozas, ke 
me ganos ol.” 

“Ka komiso?” ulu questionis, ocieme 
amuzata. 

“Tote ne—por spozulo!” gaye respondis 
Thelma. 

“Ka spozulo?” replikis tresayigita koro. 

“Nu, kompreneble.” Thelma esis 
surprizita da lia astoneso. “Me sempre volis 
mariajar me e havar granda nombro de filii. 
Do kande la milito venis ed onklo Sam 
komencis forshovelagar omna kerli kun qui 
yunino dezirus mariajar su e jetar li aden 
Armeo-kampeyi, me facis to quon irga 
inteligenta chasanto facus. Me iris adube 
esas la chasaji! E yen, me es hike!” 

E1 regardis la grupeto, nun defiante lia 
dubitema mieni. 

“Oke,” el kurte dicis. “Vi savas pro quo 
me es hike. Nun altru anke konfesez la 
vereso pri lia veno. Exemple, vu, Lansing. 
Quo igis vu rekrutar vu?” 

Karamela levis sua beleta mentono ed 
elua regardo esis kolda. 

“Deziro servar mea lando,” el bruske 
dicis. 

“Nu, komprenende.” Thelma evidente 
opinionis, ke ta respondo esas kelka 
nenecesa. “To similesas dicar, ‘Me respiras 
pro ke me deziras vivar.’ Yen la 
fundamentala motivo pro quo ni omna 
venis. Ma, kad esis nul plusa motivo?” 

“Ka mustas esar plusa motivo?” La brovi 
di Karamela elevesis. 

“Ka pri tu, Evans?” 

Thelma turnis graseto shultro a Karamela 
e parolis ad altra yunino, altstatura, gracila 
blondino. Elua magra vizajo esas multe min 
magra de pos elua adveno. 

“Me rekrutis me pro ke me esis sola—e 
timis,” Evans nelaute dicis. “Me esas orfano. 
Me sole entratenis me de pos ke me evis 
dek-e-kin yari. Me nun evas duadek-e-du 
yari. Dum la pasinta vintro, amiko qua 

laboris en la sama firmo kun me, e qua 
ganis la sama salario kam me, maladeskis— 
terorinde maladeskis. El esis en hospitalo 
dum plura monati e ... Nu, kande el ekvenis, 
el esis tro febla por laborar ed havis nula 
pekunio. To timigis me. Me pensis, ke se 
me laboros por onklo Sam, me havos amiki, 
me havos nutrivi e shirmivo e vesti e 
mediki segun bezono—e por to me ofros a 
lu mea maxim bona servo.” 

Thelma konkordis per kapsigno. “Nun ni 
avancas. E ka pri tu, Parsons? Pro quo tu 
rekrutis tu?” 

Parsons esis splendide belega yunino 
havanta obskura hararo ed okuli. Lu ridetis 
e lejere dicis: 

“Me esis sucesoza profesionanino—ma 
me ne povis tolerar ol. Me laboregis por 
restar ye la suprajo di ta skalo. Longa 
tempo bezonesis por atingar ol, ma me 
savis ke, se me audacus klozar mea okuli 
dum nur un sekundo por repozar, me esus 
perdita. La rivaleso esis feroca. Me desegnas 
robi e me esis chefo di la departmento che 
un de la maxim luxoza butiki an Kinesma- 
avenuo. Ma mea helpanto deziris mea 
poziciono. Ol esis koshmaro—e me preske 
krulis pro la streno. Do me dicis, ‘Nu, pro 

quo ne? Se ni perdos ca milito, ne esos irga 
bezono por rob-desegnisti. Forsan me devas 
kelke helpar.’ Do me membreskis—e me 
dormas profunde e manjas normale e 
generale juas me tote de pos ta decido.” 

“Bonino!” Thelma kandide aplaudis. “Ka 
vu, Lansing? Ka vu volas desfrostigar e 
konfesar ta altra motivo divenar ATM- 
ano? 

Karamela regardis la cirklo ed el subite 
raskalatre ridetis, quale el ne ridetabis de 
pos arivir. Elua okuli esis blua e varma, ed 
esis tinkleto di rido en elua voco kande el 
respondis: 

“Mea duesma motivo rekrutar me esis 
pro ke—pro ke esis viro qua supozis, ke me 
ne povas sucesar!” 

L’altri ridis pro rapida kompreno, e venis 
sento di amikaleso ed afableso qua ne 
existis til lore. 

Yunino QUA TACEME SIDIS ye una latero dil 
grupeto subite dicis: 

“Me membreskis a l’ATM pro ke—mea 
spozulo esis kaptata da la Japoniani ye 
Bataan.” 

Esis instanto di tota silenco dum qua la 
yunino staceskis e formarchis. 


60 



Thelma ruptis ta silenco pos un minuto. 

“Homi sempre dicas, ke me tro multe 
parolas,” el solene dicis, e staceskis. 

L’altri taceme sequis el, ma pos ta repozo 
di dek minuti Karamela trovis, ke el sentas 
su plu multe che su kun l’altra yunini dil 
esquado. La desagreabla tenseso cirkum 
elua kordio forirabis. 

Pos dineo tadie Thelma briske dicis: “He, 
Lansing, ka vu venos al PK por sodo- 
drinkajo?” 

Karamela regardegis lu. 

“Pos manjir tante enorma repasto,” el 
protestis, “ka vu deziras ulo plusa?” 

Thelma tordite ridetis. 

“Tote yes—ma ne manjajo,” lu gaye 
respondis. “Ka vu ne savas pri la pos- 
dineala kunsido che la PK? Cielo, yunino, 
vu ne es advera ATM-ano, omnakaze! 
Venez—la tempo flugas.” 

Thelma energioze avaniris alonge la 
kompanio-strado ed acensis la perono di 
edifico qua aspektis same kam la plu multa 
edifici en la kampeyo. Ma grandega bruiso 
venis ek olu. Esis la bruiso di multa voci, 
multa ridado, e maskula e femina. 

Thelma acensis la perono e kud-butante 
facis voyo por su e por Karamela tra granda 


61 



amaso de viri e mulieri vestizita per kakio. 
Soldati ed ATM-ani. 

Interne la posteno-kambieyo esis longa e 
streta, ed alonge l’una latero esis servo- 
tablo e stuli. Meze dil chambro benki e table 
dissemesis. Ye l’altra latero esis tabuli plena 
de jurnali, kosmetikaji e diversa netigaji e 
simila vari. 

Una extremajo dil PK esis okupata da 
kuafeyo e kelka kuafisti en starchizita 
blanka uniformi esis en la chambro. Ma la 
plumulto esis soldati ed ATM-ani. Anke 
esis terorinda salveo de bruiso ed ambiento 
di amuzo e frivoleso. 

Ante ke Thelma e Karamela penetris al 
centro dil chambro, altstatura soldato 
pauzis avan Karamela ed akute regardis elu. 

“Nu, tandem!” lu delektate dicis. “Yen 
Generalo Gloriozo!” 

Karamela tresayigite regardis lu. Dum 
instanto el ne rikonocis lu, e lu aspektis 
deceptate. 

“Ka vu ne rimemoras me?” lu dicis. “E 
pos ke me probable salvis vu de militala 
tribunalo—hastante al komandanto kun vua 
beleta rekrut-dokumenti. Me nomesas 
Marlowe—ka vu rimemoras?” 

Karamela ridis. “Ho, yes, me rimemoras. 
E vu promisis asistar se me bezonas helpo— 
ka vu rimemoras?” 

Jerry Marlowe anxioze ridetis. “Ma vu ne 
bezonis helpo, ka ne?” 

“Til nun venas nulo quon me ne povas 
traktar,” el konfesis. 

“Ed el es bona traktanto, me opinionas,” 
Thelma komentis, e regardis Jerry kun 
kandida intereso ed aprobo. 

“Ho, me regretas. Soldato Marlowe, yen 
Thelma—sioro Borge, mi prizentas soldato 
Marlowe.” 

“De ube venas ta ‘sioro’, amiko? Vu es 
nun en l’Armeo, e ‘sioro’ ne es ofical. Es 
soldato Borge, soldato Marlowe. Saluto, 
Jerry!” Thelma kompetente direktis la ceno. 

“Bonege, Thelma ... Ho, vartez dum 
instanto. Ube es Dave?” Jerry rekte stacis til 
sua tota ed impozanta alteso e regardis la 
turboza chambro. 

“Qua es Dave?” questionis Thelma. 

“Mea amiko—bona homo de tonsili til 
bot-laci,” respondis Jerry, e lu subite emisis 
ululo qua tresayigis omnu en la chambro. 
“He, Dave! Adhike, filio!” 

Karamela audis ulu ridar e dicar: “Ho, es 
Marlowe. La bovduktisto itere klamas al 
bovyun-partenero.” 

La YUNULO NOMIZITA Dave— min alta per un 
kapo kam Jerry, anxioza okuli strabe 
regardante tra binoklo havanta dika lensi, 
lua neremarkinda bruna hararo glata e plate 
razita a la kapo—sucesis atingar li. 

“Thelma, Karamela—bonvole konoceskez 
Dave,” Jerry fiere dicis. “Dave, konoceskez 
la yunini.” 

“Me joyas facar lo,” Dave solene dicis, e 
Thelma kurioze regardis lu. 

Pro ula miraklo, esis quar libera plasi an 
centrala tablo e Jerry e Dave e la yunini 
sucesis atingar li ante ke altri vidis oli. 

“Quo es bovduktisto?” Karamela 
questionis. 

Jerry akute regardis elu. 

“Ka vu ne komprenas la westala 
jargono?” lu questionis. “Ka vu nultempe 
vidis Gene Autrey en la filmi?” 

Karamela ridis. “Komprenende.” 

“Nu, me ne frapas gitaro nek disipas 
omna mea tempo per salvar homini 
endanjerigita o per chasar bov-furtisti,” 
Jerry rapide dicis, “ma dum paco-tempo me 

kavalkas. Me es bovgardisto ye domeno en 
Arizona. Nun ni parolez pri vu. Quo pri ta 
kremea mashino per qua vu arivis? Me 
anxiis pro ol.” 

“Mea motoristo venis e prenis ol,” 
respondis Karamela, e redeskis. “Me esis 
hororinda folino kande me arivis, ka ne?” 

“Ho, me ne savas. Omno esis novajo 
segun vu. Quale vu savus, ke vu ne povas 
werar longa hararo e fardizar la fingro- 
ungli e tarde dormar?” Jerry esis tre 
racionoza. “Vu esis tam beleta kam l’oreli di 
papiliono tamatine. Me plurafoye sonjis pri 
vu de pos lore.” 

“Bona seduktajo,” Karamela pudoreme 
dicis. 

Jerry esis deceptata. 

“Quale savas nulsavanta bovgardisto pri 
seduktaji—ecepte ti quin lu parolas al 
bovi?” lu protestis. “Me es tam honesta kam 
la dio e me ne savas quale flirtar.” 

“Esar postenizita en fuorto ube esas 
kinamil ATM-ani devis forigir vua 
nulsavo,” Karamela komentis. 

Yunino preterpasanta pauzis. 

“Saluto, Jerry!” el dicis, preske tro avide. 

Jerry saltante staceskis kun evidente 
joyo. 

“Lois!” lu kriis. “Ho, es bonega!” 

Karamela kurioze regardis la mikra 
yunino havanta obskura hararo ed obskura 
okuli. La taliita uniformo konvenis ad elua 
delikata korpo. Du strii ornis elua maniko, e 
per to Karamela savis, ke la yunino esas 
ATM-kaporalo. 

“Ka vu konocas ica yunini?” Jerry 
questionis. 

Lois ridetis. “Saluto, Lansing—Saluto, 
Borge,” el dicis. 

“Hola?” Thelma kolde salutis, ed elua 
mieno semblis pozar protektanta brakio 
cirkum Dave por dicar “Ne tushez—lu es la 
mea.” 

“Ka vu havos sodo-drinkajo?” demandis 
Jerry. 

“Danko, no,” dicis Louis. “Me preske quik 
dejuros.” Ma Lois restis dum instanto e 
Karamela dicis a su, “E1 amoras lu.” 

“Ka teniso?” Jerry dicis. “Ye quar kloki, 
cirkume?” 

“Joyoze!” Lois rapide dicis. “Til lore!” 

Kun rapida kapsigno ye Karamela e 
Thelma, el ekiris. 

Jerry sideskis e turnis su a Karamela. 

“Nu, me pensez—quon ni dicis?” 

“Vu sonjis pri me,” Karamela pudoreme 
dicis. 

“Devas esar agreabla sonjo!” Jerry ridetis. 
“Esas danso canokte che la Kantino. Esus 
bona, se ni explorus ka ni ankore havas du 
sinistra pedi, ka ne?” 

“Ka vu ne troe fatigesos—pos teniso?” 
Karamela jokeme dicis. 

Jerry ridetis. “Morge me havos libera dio 
—me repozos per irar al urbo e subtenar 
strad-lampo!” lu dicis, e tale firmigis la 
rendevuo. 

Enirante la vestibulo dil hotelo, el quik renkontris Kendall Judson. 









CHAPITRO VII 
LA TROGLODITO-STILO 


Nur DU DII PLU TARDE, Karamela recevis 
telegramo de un de la direktisti dil 
kompanio qua pagas la maxim granda 
porciono di elua revenuo, ed iris al 
kompanio-serjento kun ol. Segun reguli el 
arivis ye la justa kontoro, demandis ed esis 
grantita konjedo por tri dii por irar adheme 
ed atencez elua aferi. 

Esas stranja, el dicis a su dum pakigar 
valizo. E1 tote ne ecitesas pro irar adheme. 
E1 tante kustumis sequar la militala rutino. 
E1 rekte stacis e regardegis spaco e 
komprenis, kelke shokita, ke el prizas esar 
hike! E1 pensis, ke lo esas tre absurda, til ke 
el kontemplis la fakto. Lore el trovis, ke lo 
esas vera. 

Hike vivo esas briska e simpla ed havas 
vera skopo. Olime el furieskis pro la rutino. 
E1 odiis esar vekigita ye kloki kande, olime, 


69 



el dormeskabus. El odiis stacar en rangi, 
esar marchigita ad omna diala devo—la 
yunini nomis lo esar “hutita”. To esis pro ke 
l’autoritatoza voco dil serjento sempre 
klamas “Hut— du, tri” dum ke l’esquado 
marchas. La vorto komence konfuzigis 
Karamela. Nun el uzis ol tam senpense kam 
irga yunino en la kompanio. 

Ma nun livonte la kampeyo por tri dii, el 
deskovris stranja antipatio departar. El 
esforcis rideskar e dicar, “Folino! Dum tri 
dii—itere che su ube vivo amuzas, e tu 
povas dormar til dimezo se tu volas. Ed on 
nomos tu ‘Karamela’ o ‘sioro Lansing,’ e tu 
ne mustas manusalutar omna duesma 
minuto, e ridetar, e dicar ‘Yes, siorino’, irge 
quale tu opinionas!” 

Ye la dopajo di elua mento esis la pensajo 
quan el refuzis agnoskar—la pensajo ke, en 
l’urbo, el preske certe itere renkontros 
Kendall Judson. Elua shultri rektigis su sub 
la neta uniformo, ed elua kapo, kun la 
konvenanta kasqueto juste pozita super la 
blua okuli, kelke elevesis. 

E1 iris adheme per autobuso. Ol esis 
turboza preske til sufoko per ATM-ani, 
soldati, navisti, e kelka civili. Ne-eviteble, li 
kantis. Karamela deskovrabis ke, kande 

militisti kunvenas en irgo rotizita, li kantas. 
E1 totkordie partoprenis, ed altstatura, bele 
aspektanta navisto, yuna e blonda, fresha e 
neta en sua somerala blanka uniformo, 
sideskis apud elu ed aprobante regardis elu. 

“He, Belino,” lu dicis, “pro quo vu e me 
ne kune explorez l’urbo kande ni arivas en 
l’anciena loko?” 

Karamela ridis. “Me naskis ed edukesis 
en ta urbo e me iras adheme pro afero e me 
probable esos okupata omnaminute.” 

La navisto indignoze herisesis. 

“Ho, do, vu ne prizas navisti,” lu 
protestis. “Ka ne?” 

Karamela ridis. “Me prizas omnu en 
uniformo. Pro quo ne? Ka ni ne esas 
kunmilitanti? Dum ke ni kune kombatas, 
qua importas ica od ita uniformo? Ma me 
honeste dicas, ke me esos tre okupata. Me 
regretas.” 

La navisto konsentis per kapsigno, sen 
rankoro, ed iris ad altra benko ube un bela 
ATM-ano konversis kun altra. E la navisto 
inklinis su sur la dopajo dil avana benko, 
adjustigis sua alta, flexebla korpo al ocilado 
dil autobuso, e konverseskis kun eli. 

Karamela ridetis. “Sudorifar por 
rendevuo,” la bando en la kampeyo dicus 

pri la konduto dil navisto. Karamela kelke 
ironioze ridetis. 

“Ne esas bela dicajo,” el dicis a su, “e me 
ne multe prizas ol. Ma omnakaze, ol esas 
milital. L’Armeo inventis ol, ne me!” 

Arivinte en l’autobus-staciono, el 
regardis omnaloke, ma Higgins ne aparis. E1 
sucesis advokar taxio, enpozis sua valizo, e 
laxeskis sur la benko. 

Esis tre agreabla veturirar tra la 
familiara, amata urbo dum la frua trafiko e 
la tumulto di komerco. El joyis pri ol. Ol 
esas elua urbo, ed el amas olu. 

Le Lansing posedis du de la granda 
kontor-edifici e ta bona hotelo an ta strad- 
angulo. E1 kelke ridis. El e ta urbo esis tante 
intrikita, ke el ne povus forirar por sempre. 

Barton, la servisto, esis konfuzigata ed 
ecitata per vidar ke el arivas per taxio. 

“Ma, sioro Karamela, Higgins iris al 
treno! Lu faliis vu.” 

Lu prenis elua valizo quaze shokita ke el 
ipsa portez olu. 

“Me venis per l’autobuso, Barton,” el 
sensucie replikis, e Barton aspektis mem 
plu shokita. “Ube es siorino Lansing?” 

“Esas nur kelka minuti pos non kloki, 
sioro Karamela,” Barton reprocheme 
rimemorigis da el, e Karamela komprenis. 
E1 obliviabis ke Mimi nultempe esas videbla 
ante dek-e-un kloki. 

E1 iris al telefonilo, telefonis al kontoro 
ed esis certigita, ke la direktisto kun qua el 
volas parolar asistos kande el arivos. La 
kremea automobilo vartis ed el eniris ol 
kun la sento, ke el glitas aden la brakii di 
tre kara amiko. 

Ye la kontoro esis bela tumulto cirkum 
elu—quante bone el aspektas en uniformo, e 
tale pluse. El komplezesis, kompreneble. 
Qua normala yunino ne komplezesus? 

La komitato hastoze kunvenabis, e vartis 
elu. La afero qua sumnis el al urbo tedis, ma 
el signatis la bezonata dokumenti e pos un 
kloko posdimeze esis itere libera. 

E1 refuzis dineo-invito ed ekiris a la 
strado. Enirante la vestibulo dil hotelo ube 
el decidabis komendar la maxim bona dineo 
posibla, el quik renkontris Kendall Judson. 

E1 unesme vidis ilu, ed el sentis sua 
kordio vertijante acensar la guturo, elua 
genui subite febleskis, ed elua palmi 
humideskis. Dum instanto el deziris turnar 
su e forkurar. Ma tainstante il vidis elu. 

Vidis elu, e stacis senmove pro shoko. Lore 
lu rapide venis vers elu, l’okuli avida, 
brilanta, lua sana manuo extensita ad elu. 

“Karamela!” II salutis elu kun evidenta 
delekto, ilua manuo forte sizis la elua. 
“Karamela—ma esas nekredebla! Fantastika! 
Me diablatre anxiis pri vu—ma nun vidas, 
ke to ne necesesis. Vu aspektas marveloze. 
Plu belega kam olime!” 

“Saluto,” dicis Karamela, e sentis su esar 
fola, pro ke la kordio bategas tante forte ke 
el esis certa ke ol esas audebla, e pro ke el 
tante redeskis. 

“Ka vu dineos kun me, Karamela?” lu 
pregante questionis. 

“Me juos lo,” el honeste respondis. 

II pozis elua gantizita manuo an sua 
brakio. 

“Regardez!” il fiere dicis. “Me ne plus 
bezonas sharpo! La lashi esas forprenita! 
Me itere esas preske sana viro. Me balde 
itere foriros.” 

La kordio di Karamela esis pikita da 
doloreto. 

“Kad foriros?” el akute questionis. 
“Adube?” 

“Qua savas?” il sensucie respondis. “Ad 
ula loko ube eventi esas varmega. La 

jurnalaro volas varmega novaji, vu 
komprenas. Lastafoye esis Tunisia. Ibe me 
ganis ca ruptita brakio e kelka triviala—ha— 
problemi. Pro to me havas konjedo. Ma, per 
omno bona—me balde itere agos. E ne 
permisez irgu dicar ke milit-jurnalisto ne 
vidas kombato.” 

“Certe ne,” respondis Karamela, e grincis 
la denti por kelke fermigar sua voco dum ke 
garsono ektiris sidilo por elu. 

HOMI en la granda, bele moblizita, eleganta 
chambro turnis su por regardar elu. Homi 
rikonocis elu. Amiki komencis marchar ad 
elua tablo. 

“Ka me ne esis la maxim granda folulo 
por selektir ica loko por kunparolar?” 
Kendall dicis dum kurta intervalo. “Me 
devis selektir la tren-staciono, ube ni havus 
advera solitareso.” 

“Nu, me havas kelka amiki e me ya esis 
absenta kelkatempe,” el lejere dicis. El 
varme embracis la pensajo, ke il esas jaluza 
pri ta interruptado. 

Kendall felice ed admirante regardis elu. 

“Vu esas—esas charmanta, Karamela! Nul 
altra vorto esas digna de vu. Vu esas la 

maxim bela kozo quan me vidis dum mea 
vivo!” Ilua voco esis rauka. 

“Pro l’uniformo,” Karamela dicis, 
luktante por sensuciemeso. 

Lore el subite tresayis e rekte sidis. 

“Ho, ma, ico—ico esas tote mala!” el 
anhelis. “Vu e me, ni esas enemiki—ka vu 
ne memoras? Ni odias l’unu l’altru! Vu 
desestimas me—” 

“Karamela—ne dicez lo!” Kendall rapide 
dicis, e pozis sua nedomajita manuo adsur 
la elua. “Karamela, pro quo vu ne dicis a 
me, ke vu ya vizitis Jones e restis kun lu til 
ke lu—til ke lu mortis?” 

Karamela anhelis e redeso fluis aden elua 
vizajo. 

“Ha, vu deskovris lo,” el sentone dicis, e 
regardis la plado. 

“Yes,” Kendall nelaute dicis. “Pro quo vu 
ne dicis lo?” 

Karamela defiante inklinis sua kapo. Elua 
okuli esis griza e fumatra. 

“Pro quo dicar? Vu tante juis odiar me, ke 
deceptar vu semblis mala. Omnakaze, pro 
quo me bezonas justifikar me o mea 
konduto a vu?” 

La vizajo di Kendall blankeskis, ed ilua 
mandibulo tenseskis. Ma il nur nelaute 
dicis: 

“Pro nula kauzo, Karamela, ecepte ke— 
nu, me sentis sat male kande me deskovris 
quante me misjudikis vu.” 

Ne-expektite, Karamela moleskis. Venis 
brileto di lakrimi en elua okuli, ed elua labii 
feble tremis. 

“Vu ne misjudikis me, Ken,” el dicis per 
humileso tante nova e ne-expektita, ke la 
boko di Kendall beis dum ke il regardis elu. 
“Me esis to quon vu supozis—tante 
senvalora e tante neutila. Me opinionis, ke 
me esas tote bona nur pro ke me esas 
Karamela Lansing e pro ke mea avulo e lua 
patro amasigabis multa pekunio e legacis ol 
a me. E lore vu venis, e truizis mea su- 
estimo. Danko pro to, Ken!” 

“Karamela!” Kendall rauke dicis. 

E1 ridetis, l’okuli mola, la labii tremanta. 

“E me maxime dankas vu pro instigar me 
aden l’ATM,” el pluse dicis, anxioza dicar 
ad ilu to omna quo esis en elua kordio quan 
el nur lore deskovras. “Me travivis l’unesma 
du semani ibe per odiar vu pro omna 

desagreabla tasko! Ho, l’unesma dio dum 
KD*—” 

Kendall ridis, tenere, quale se ad amata 
infanto. 

“Vu laboris pri KD! Karino, quan vu facis 
por subisar KD? Ka vu esis impertinenta ad 
oficiro?” 

“Ho, ma KD ne esas puniso en l’ATM,” el 
rapide explikis. “Ol esas nur rutinala dejuro. 
Omnu facas ol—omna exercanti, me volas 
dicar! Me tante bone toleris ol, pro ke me 
esis okupata per odiar vu pro pozir me ibe, 
ke la dio finis ante ke me komprenis! 

“E dum l’unesma semano, omnafoye 
kande la serjento envenis ye sis kloki 
matine, enswichis la lumizili e dicis per ta 
bruska, autoritatoza voco, ‘Oke, yunini, ni 
irez—tempo flugas,’ me ekiris la lito preske 
ridetante, pro ke me esis okupata per odiar 
vu. E dum exercado, deskovrante ke me 
esas la maxim deshabila membro dil maxim 
deshabila esquado, me mem plu multe odiis 

I ” 

vu! 

E1 kurioze regardis il, tresayigita da 
subita pensajo. 

“Esas stranja,” el konfesis per mikra, 
preske timoza voco, “ma me ne rimemoras 


* Koqueyo-dejuro: laborar en la koqueyo dil kampeyo. 

kande me cesis odiar vu e komencis amar 
l’ATM!” 

La MANUO di Kendall esis varma sur la 
elua ed ilua okuli brilis. 

“Nu, se vu nur dicabus ‘kande me cesis 
odiar tu e komencis amorar tu,” il dicis 
preske senvoce. 

Karamela liberigis sua manuo e sucesis 
lejere ridar. “Quo esas to?” el kalme dicis. 
“Ka vu sudorifas por rendevuo?” 

Kendall regardegis elu. “Militala 
jargono!” lu reprimandis. “E tote ne 
romantika! Me yes ya demandas rendevuo 
—por singla minuto dum ke vu restas che 
vu. Pro quo ne? Komprenez, me esis la 
homo qua igis vu rekrutar su al ATM. Vu 
kelkete debas a me, ka ne?” 

L’okuli di Karamela moleskis ed el 
ridetis. 

“Me ya debas. Multe! Me ya esas 
gratitudoza—” 

“Me ne deziras gratitudo,” solene dicis 
Kendall. “Me volas havar multe plu multa 
kam gratitudo.” 

“Nu, sioro Judson! E vu esis tante certa ke 
me esas senvalora kozo!” 

Elua kordio batis tante rapide, kantis 
kansono qua sendis la sango varme fluar tra 
la veini, ke el mem mokridis ilu. 

“Me exkuzis me por misjudikar tu,” il 
plendis. “Taposdimeze, kande me saveskis 
ke tu ya vizitis Jones—nu, me tote chanjis 
mea opiniono pri tu. Fakte, me supozas ke, 
komence, me tante forte deziregis frapar tu 
pro ke—pro ke tu perturbis me! Me 
desestimis tu, me deziris frapar tu til ke tu 
kriez por mizerikordio, e lore kisar tu por 
haltar ta krio!” 

“La—la stilo di troglodito.” 

Per granda esforco el parolis lejere, ma la 
parolo kelke shancelis. 

II solene afirmis per kapsigno. 

“Ofte, tala konduto sucesas,” il konfesis. 
“Me abominis me por lasar, ke tu perturbez 
me—ma me nultempe tante deziris kisar 
irgu-” 

“Tu cedis tu a ca deziro—ka tu 
rimemoras?” el esis koaktita rimemorigar 
da ilu. 

II akute regardis elu. II regardis elua mola 
labii per hungro, dezirego, ardoroza pledo 
qua igis el sentar quale se el esas ja tote e 
bone kisita. 

“Me rimemoras,” il kurte dicis. 

CHAPITRO VIII 
“ME VARTOS TU” 


La SANGO BATIS MILITO-DANSO tra la veini di 
Karamela e brilanta, orea nebuleto esis avan 
elua okuli. El kelkete tremis. Esis neutila 
negar la fakto. Ico esas La Viro! 

E1 komence odiis ilu, odiis ilua voco. Nun 
el savis, ke el esas tote la ilua de lore. Ke il 
nur bezonas siflar, ed el sequos il irgube lu 
decidos adduktar. 

E1 tote ne odiabis ilu. L’emoco esis, 
sempre esabis amoro! E1 neklare rimemoras 
le teorio, ke amoro ed odio, esante maxim 
violentoza emoci, tante similesas ke nur 
dina muro stacas inter li. El saveskis lore, 
ke lo esas vera. 

E1 profunde respiris e per brilanta okuli 
regardis l’okuli di Kendall, ed il ferme 
regardis elu dum longa instanto. 

Dum longa tempo, dum ke la turboza 
restorerio semblis forfalar e livar li tote sola 

en lia propra mikra mondo, ta regardo 
duris. Lia regardi renkontris ed embracis e, 
pos ta longa, senrespira instanto kande elua 
kordio semblis acensar elua guturo, kande 
parolo esis neposibla, Kendall dicis ulo 
stranja. 

Rauke, per voco neferma, il dicis: 

“Ne timez, karino. Me ne lasos tu esar 
vundita!” 

Elua rideto tremis, elua okuli esis 
nebuloza, ma elua voco esis surprizante 
ferma kande el respondis: 

“Me savas lo!” 

Itere esis silenco, quale se lo dicita da 
l’okuli, e la reguloza ritmo di lia kordii, ne 
bezonis vorti. La manuo di Kendall esis 
varma sur la elua, e li obliviis, ke altri 
existas en la mondo. 

“Me ne povas demandar, ke tu mariajez 
tu kun me,” il dicis pos ta longa, tacema 
instanto. 

Rapida teroro lancis el ed elua voco 
kelkete tremis. 

“Ka ne, karulo?” el questionis. 

Ilua brovi esis frunsita ed ilua vizajo esis 
tensa e ferma. 

“Quale demandar?” il disputis, preske 
iracema pro la vereso di to quon lu dicas. 

“Tu esas en l’Armeo. Tu probable esos 
prenita e forportita omnainstante ad ula 
loko quan nur cielo konocas. Ed anke me. 
Esos tro mala lasar tu irar ad una loka dum 
ke me iros ad altra loko. Ma se ni esus 
mariajita—me ne povus tolerar lo, dolcino. 
Me sizus tu per mea brakii e forkurus kun 
tu por celar ni.” 

“Ho, se lo esus posibla!” Karamela 
susuris. 

“Yes.” Ilua okuli kisis el ed ilua manuo 
tenis la elua tante forte, ke il dolorigis elu. 
Ma el ne deziris alejar ta doloro. “Ma kande 
ca milito finos, se ni amba restas ... Ho, 
karino, karino!” 

E1 ridetis tra lakrimoza okuli. 

“Me restos,” el ferme promisis. “Me havas 
fortuno-berloko. Nur per savar ke tu—ke tu 
deziras ke me me restez, to retroportos me 
de irga loko a qua me iros!” 

“Tu es dolca!” rauke dicis Kendall. 

Kendall VENIS POR DINEAR, e Karamela 
temerare decidis igar su tam elegante 
feminal kam posible—e to esis tre feminal. 
E1 stacis avan la spegulo en robo ek 
glaciatre blua silko, mola e flotacanta ed 
interplektita per delikata arjentea fili. 

Esis arjentea sandali havanta alta taloni 
sur ta pedi qui kustumis werar plata boti 
tro granda, por ke el plu komfortoze 
marchez ed exercez. La karamelea lokli, 
olime rulita sur la nuko super la kolumo, 
laxe pendis sur la shultri, retenita da 
gardenio nove koliita e joyoza pro olua 
propra perfekteso. 

Elua kordio frenezioze martelagis, milito- 
danso kun tamburi incitita nur per pensar 
pri Kendall. 

Martha venis por dicar, “Sioro Judson 
arivas,” ed el stacis senmove dum instanto, 
la du manui sur la kordio, quale se tale el 
povas alejar la subita tumulto ibe. Lore el 
mokridis su e rapide decensis. 

Kendall vartis en la libraro, elua preferata 
chambro. El iris ad ilu, ed ilua brakii 
apertesis por el e klozis cirkum el quale se 
dum ilua tota vivo ta brakii dolorabis pro 
vakueso, dolorabis por sentar el ibe, varma 
e parfumizita e dolca. 

“Me obliviis quante belega tu esas,” il 
rauke dicis. 

E1 ridis e regardis il per stelatra okuli. 

“Pro la robo,” el dicis. “Civila vesti pos 
semani weranta uniformo. Ma ol esas grand 
uniformo e me amas ol.” 

“Kompreneble! E me opinionas ke tu esas 
mem plu belega en ol kam en la civila vesti! 
Tala militala parolado.” 

Exter la pordo dil libraro esis la sono di 
voci. 

“Ni irez—l’altri arivas,” Karamela dicis, 
regretoza pro separar su de ilu. 

Kendall itere embracis el e kisis el ante 
ke, manuo en manuo, okuli brilanta, vizaji 
reda, li venis ek la libraro. 

Mimi jus decensabis e salutis tarda gasto 
kande li venis ek la libraro. 

E1 turnis su, gracila e blonda e radiante 
bela en nigra silk-muslino e perli super 
rozea satino qua igis on kurioza, ube la 
satino finas e Mimi komencas. Ol esis to 
quon Karamela nomizis “robo di 
hominacho”, pudorema ma provokanta. 

“Ho, tu venas,” lu sensucie salutis 
Karamela. Lore lua regardo iris ultre 
Karamela e l’okuli plularjeskis. “Nu, Ken 
karulo!” lu kriis a Kendall. “Quala plezuro! 
Me ne savis ke tu retrovenabis. Tu ne 
informis me—” 

Lore el abrupte cesis e rapide regardetis 
Karamela. Sub lua habile sorgema fardo, lu 
percepteble redeskis. 

Karamela regardegis lu, pose Kendall. 
“Nu, me ne savis ke vi du konocis l’una 
l’altra!” el dicis. 

Mimi ridis tinkletanta rido. 

“Ma, karo, komprenende ni konocas 
l’una l’altra! Cielo, ni konocas l’una l’altra 
longatempe. Ka ne, Ken?” El pozis manuo 
sur ilua brakio per posedanta maniero qua 
igis Karamela grincar la denti. 

“Dum plura monati, omnakaze,” dicis 
Kendall, e direte regardis la perplexa okuli 
di Karamela. “Me konocis Mimi ante ke me 
konoceskis tu,” il nelaute dicis. 

“Ma tu nultempe dicis—” 

Karamela esis ofensita e perplexigita e 
stranje timis, quankam timo esis sensenca. 

La labii di Kendall mikre tordesis, e 
mokanta lumo brilis en ilua okuli. 

“Ma ni ne spensis multa tempo parolante 
pri komuna konocati—ka ne? Ni diskutis 
plu grava temi!” 

E rapide redo kolorizis elua vangi dum ke 
Mimi urjis omnu vers la salono ube 
alkoholaji e friandaji esis ofrita e la sis o plu 
multa altra gasti ja kunvenis. 

La vespero esis gaya e Karamela juis ol. 
Esis du tabli por kart-ludi, ed el e Kendall 
ludis kom parteneri, e ganis. 

“Ni ne povis perdar,” Kendall unfoye 
murmuris ad elu; ilua okuli kompletigis la 
frazo per signifikanta regardo qua plue 
redigis elu. 

Kande la vespero finis, e la gasti preparis 
forirar, ulu ofris vehigar Kendall al urbo. 
Dum ke il hezitis, evidente esperanta esar 
sola kun Karamela, Mimi diskrete ma certe 
igis lo neposibla. 

Ma il sucesis susurar, tenante la manuo 
di Karamela: 

“Morge por dineo, dolcino, ka ne? Sama 
loko.” 

Karamela konsentis per kapsigno e vidis 
la pordo klozesar dop ilu. E1 havis nula 
humoro por konversar kun Mimi ed hastis 
adsupre a sua propra chambri dum ke Mimi 
okupis su en la salono. 

El JACIS SUR LA KANAPEO, ne mem 
desvestizis su. El esis plu felica kam el 
esabis dum sua tota vivo. El amoris ulo 
infinite precoza. E1 ne voluntis kambiar la 
brilanta memoraji e revi ed esperi por la 
necerteso di sonjo, do ne pensis pri 
dormeskar. 

Preske un horo plu tarde esis frapeto ye 
la pordo. Sen vartar permiso enirar, Mimi 

apertis la pordo ed eniris, bela viziono en 
neglijeo ek kremea dentelo e satino super 
rozea silka nokto-robo. E1 portis bruna 
kuverto per un manuo, ma esforcis tenar ol 
nevidita dum dolce ridetar ye Karamela. 

“Karo, ka tu esas tro fatigita por parolar 
canokte?” lu gaye questionis. 

“Nu, me esas kelke fatigita.” Karamela 
esperis ke to eskartos l’expektita demando 
di Mimi, bele dicita, kompreneble, por 
augmento en sua pensiono, o plusa sumo 
por ula extravago. “Ka ni ajornez ol?” 

Mimi ridis. “Ni povas. Ma me plu certe 
dormeskos se ni diskutos ol. Esas maxim 
grava afero por me, Karamela—vivo o 
morto, advere. Nam, se tu dicos ‘Yes’ me 
komencos advere vivar. Se tu dicos ‘No’—” 

Ta posibleso esis evidente tro hororinda 
kontemplar, nam el tremante gestis. 

“Do, ni diskutez,” Karamela kelke 
sarkasme dicis, pro ke el longatempe 
kustumis subisar la maniero dramatatra— 
preske melodramatra—per qua Mimi ganas 
to quon lu deziras. 

Mimi hezitis, lore dicis quale ta qua tastas 
por vorti, sorgeme probas singla vorto ante 
parolar: 



“Tu savas pri la testamento di tua patro, e 
di tua avulo. Ke me havez duadek-e-kin mil 
dolari omnayare, tam longe kam me lojas 
kun tu e restas celiba, ka ne? Ma, se me 
rimariajus me, ke me perdez omno?” 

“Yes, komprenende, ma-” 

“Me amoras, Karamela,” Mimi rapide 
interruptis, e nun lua voco esis sincera, sen 
afektaceso. “Me grande, demente, fole 
amoras, e me volas mariajar me. Ma lu 
havas nula pekunio ecepte to quon lu ganas 
per laboro, e me—me esas kelke kustoza 
homino. Me ne darfas impozar senpekunia 
spozino a lu, ka ne?” 

“No, komprenende,” Karamela rapide 
dicis. 

La vizajo di Mimi brilis pro avida joyo. 

“Ho, karo, tu ya komprenas!” E1 felice 
sospiris. “Me pensis ke, se tu ne objecionus 
—duadek-e-kin mil omnayare esas nulo 
segun tu—tu povas sparar ol de tua revenuo 
sen mem remarkar ol. E la domo an 
Hayden-strado esas vakua e ni povus havar 
olta. Ol povus esar dekorita por esar ulo tre 
bela. Ne tam bela kam ico, kompreneble, ma 
beleta—” 

“Bonege, Mimi,” Karamela quik dicis. “Ka 
tu havas ulo quan me devas signatar por 

igar omno legala e neta?” La tono sarkasma 
ankore esis en elua voco, pro ke el tante 
bone komprenis Mimi. 

“Nu, fakte, yes, me hazarde havas ulo.” 
Mimi transdonis la bruna kuverto. “E, karo, 
tu ne revelos lo a lu, ka ne?” el pluse dicis 
kun avida rapideso. “Ke me demandis ico. 
Lu supozas ke me havos mea revenuo sive 
me rimariajos me sive ne. Lu furius se lu 
supozus, ke me demandis ke tu furnisez la 
pekunio por nia mariajo. Ken esas tala 
idioto—ma kara idioto!” 

La MANUO di Karamela haltis sur la 
dokumento ube el jus skribachis “Karmela 
Lansing”. El perplexe regardis Mimi. 

“Ken? Ka Kendall Judson?” el akute 
questionis. “Quale il relatas ico?” 

La porcelan-blua okuli di Mimi 
plularjeskis e la plumatra brovi elevesis. 

“Ma, karo, me supozis ke tu komprenis,” 
el surprizite respondis. “Ken esas la viro 
kun qua me mariajos me, komprenende.” 

Karamela sidis tote senmove, sentis ke 
ula bruisoza krulo eventas cirkum elu, e ke, 
se el restas senmova, esas nula danjero esar 
vundita. 

“Mimi—tu jokas!” el tandem sucesis 
dicar, desesperema prego en la voco ke 
Mimi ridez e konfesez, ke lu jokas. 

“Me nultempe esis plu serioza,” Mimi 
energioze protestis. “Ho, me supozas ke tu 
opinionas, pro ke me plue evas per un o du 
yari kam Ken—” 

E1 plue evis per adminime kin yare, e 
Karamela savis lo. 

“Ma Ken!” Karamela senpense dicis. “Me 
—Me volas dicar, ke me supozis—” Lore el 
mordis sua lango, e ta doloro kelke helpis 
klarigar elua perplexeso. 

CHAPITRO IX 
AMORO VENIGAS DOLORO 


Mimi atenceme regardis Karamela, e nun 
elua voco esis nelauta e regretoza. 

“Ta malicoza Ken! Lu ya flirtis kun tu! 
Quante tro mala! Me akuzis lu pri to pos 
supeo, ma lu nur ridis e dicis, ‘Nu, tu volis 
ke el prizez me, ka ne? Per to el voluntos ke 
tu mariajez tu kun me.”’ 

La kordio di Karamela strangulis 
singluto. 

“Ho, no— no!” el susuris, e rimemoris la 
beleso di ta hori kun Kendall. 

“Ho, karo, me tante regretas!” Mimi dicis 
kun tono varma per kompatanta tenereso. 
“Me ne imaginis, ke tu konsiderus lu esar 
serioza. Me supozis ke vi nur kelke flirtas, e 
ke vi prizas l’una l’altra. Me ne supozis, ke 
il kondutas tante male! Ma lu tante 
desestimis tu—e me tante grande esforcis 
konvinkar lu, quala bonega homo tu advere 

esas. Kande ni saveskis ke tu venos por 
plura dii, me pregis ke lu esez tre 
komplezanta a tu. Ma mea karo, me multe 
regretas! Me tote ne imaginis ke tu advere 
tale interesesus pri lu!” 

Fiereso helpis Karamela. El savis, ke 
Mimi odias elu. Li sempre desprizis l’unu 
l’altru. E1 anke savis ke Mimi juas ca 
instanto di elua humiligeso e doloro. La 
pensajo, ke el revelas su koram sua 
enemiko, fortigis el por rekteskar, direte 
regardar la vizajo di Mimi, e kelke rideskar. 

“Ne esez ridinda!” el glaciatre dicis. “Tu 
ne supozas ke me falus por meskina 
richajo-chasanto quale Kendall Judson, ka 
yes? Dum mea tota vivo me renkontris 
richajo-chasanti. Me povus prenar Kendall 
de tu morge, se me ton dezirus—ma me ne 
deziras! Tu havas tua revenuo e domo. E 
me deziras fortuno a tu per tua—komprata 
spozulo! Tu bezonos olu.” 

Mimi staceskis, la vizajo blanka pro iraco. 
Ma lu ne audacis revelar ta iraco. Lu nur 
sizis la signatata dokumenti, la transdono di 
acioni e l’akto dil domo, ek la manui di 
Karamela e rapide ekiris la chambro, 
bruisoze klozis la pordo dop lu. 

Karamela shancelis al pordo e seruragis 
ol ante ke el krulis adsur la lito, vizajo 
presita an la kapkuseni por sufokar la 
sturmo di frenezioza plorado. 

E1 lore klare vidis quala folino el esas. 
Quale Mimi e Ken mokridis elu! Quale 
facile el esis vinkita! E1 esforcis ne kredar to 
quon Mimi dicabis. Ma elua mento sempre 
retromarchis al unesma renkontro kun 
Kendall. Lu furioze denuncabis elu kom 
omno desestiminda. Dum la duesma matino 
lu rivenabis por pluse insultar elu. Mem 
tanokte en la hotelo, ante ke el iris al 
kampeyo, lu ankore esis insultanta ed 
odiinda. 

Ma hodie, lu subite—el lore vidis quante 
tro subite, ke el esabis folo kredar lu— 
moleskis e dicis quante multe lu amoras elu. 
Vortope el sorgeme revuis la konverso che 
la restorerio. Ne mem unfoye Kendall 
dicabis, per la justa vorti, “Me amoras tu!” 
Lu mem dicabis, “Me ne povas demandar, 
ke tu mariajez tu kun me!” 

E1 tordis su pro bitra humiligeso e doloro 
pro ta memorajo. No, lu ne povas demandar 
ke el mariajez su kun lu—kande lu projetas 
mariajar su kun Mimi, tam balde kam la 
revenuo di Mimi esas sekurigita! 

E1 ne dum instanto kredis ke lu ne savis 
la projetacho di Mimi por sekurigar la duro 
di ta revenuo. Lu e Mimi kune komplotis 
ico. E lu “flirtis kun Karamela”—el 
singlutetis rimemorante la frazo di Mimi— 
por igar Karamela prizar lu, por ke el 
konsentez pri la mariajo. 

Karamela NULTEMPE antee donabis sua 
amoro. El esis kolda e lejera e su-fidema pri 
asalti kontre la kordio—o kontre la richeso, 
el severe rimemorigis da su. El longatempe 
antee saveskis, ke maxim ofte esas la 
richeso, ne la kordio, qua chasesas. Ma el 
amorabis Kendall Judson ed el acensabis a 
cielo pro delekto, pokatempe, kredar ke lu 
amoras elu. Lore el komprenis, ke lo esas 
tre amuzanta. Quala blinda, quala egoista 
folino el esas, kredar lu caposdimeze en la 
hotelo, kande lu tante subite renuncis sua 
desestimo e permisis el kredar, ke lu 
amoras elu! 

Subite la domo ipsa en qua el jacis esis 
netolerebla. Per subita impulso el iris al 
telefonilo, advokis taxio, e desmetis la 
frajila, glaciatre blua robo e metis sua 
uniformo. El jetis aden la valizo kelka 
necesaji kunportita, ed iris adinfre. 

E1 esis sur la bordo-petro avan la domo 
kande la taxio arivis. Sequantamatine el esis 
itere en la kampeyo. 

Se irgu suprizesis ke el rivenis ante la 
fino dil tri-dia konjedo, nulu parolis. 
Quankam Thelma kurioze regardis el e 
dicis: 

“Yunino, to esis evidente ula konjedo. Tu 
malege aspektas.” 

“Danko—ma tu ne vinkos me per flato,” 
esis omno dicebla da Karamela. 

Tarde posdimeze esis telefon-advoko de 
longa disto por elu, e kande el levis 
l’askoltilo, Kendall dicis aden elua orelo: 

“He, quo eventas? Pro quo tu kuris de 
me?” 

Doloro lancis elua kordio. 

“Me regretas, sioro Judson,” Karamela 
nelaute dicis, “ma me ne plus deziras ludar.” 
Ante respondo, el akrochis l’askoltilo. 

Kande ol itere sonis, el negis per 
kapsigno a la yunino qua advokis elu. 

“Bonvole dicez, ke me ne deziras 
kunparolar,” el klare dicis. 

E1 celis sua vizajo en la kapkuseno dum 
vigilar tanokte. Ma el esis feble fiera, ke el 
ne ploras. E1 nultempe pluse plorez, el 
severe dicis a su. El havas tro multa fiereso, 

tro multe respektas su, por plorar pro tala 
homo quala la senvalora Kendall Judson. 

E1 laboreskis per tante kandida intenseso 
ke el ganis la atenco e prizo di elua 
instruktisti. Du nokti pos elua riveno al 
kampeyo, kande Thelma e plura altri deziris 
ke el akompanez li al Kantino por kelka 
hori, el tante ferme exkuzis su ke li ne 
disputis. 

Ma pos ke li iris, el sidis en mola berjero 
en angulo dil repozeyo, libro sur la genui, 
ma sen mem turnar pagino. El donus preske 
omno, el frenezioze dicis a su, por la 
privilejo di privateso—chambro, irge quante 
mikra o negaya, quan el povus enirar e 
klozar la pordo ed esar tote sola. Ma to, 
komprenende, esis neposibla. 

Ulu transiris la chambro e sideskis apud 
elu. Regardante adsupre, per okuli kolda e 
ne-amikala, el rikonocis la yunino di qua la 
spozulo esas kaptita en Bataan. 

“Dicez ke me forirez e ne intruzez, se tu 
deziras, Lansing,” la yunino afable dicis, 
amikala rideto sur la mola labii, ma sen 
tushar la solena tragedio en l’okuli. “Ma— 
ico ne es bona voyo. To quon tu facas es 
tote nejusta. L’instinto forreptar aden truo e 
mortar—pro ke tu ne plus deziras vivar. Ma 

ni ne povas facar lo. Ni havas laboro, irge 
quante mikra o ne-importanta ol semblas. E 
tu ne povas laborar kun tua kapo faldita en 
tua brakii por celar la lakrimi. Yes—me 
komprenas. Me saveskis adminime lo.” 

Karamela kompate regardis elu. 

“Me ne savas to quo eventis dum tua 
konjedo, Lansing,” la yunino—Karamela 
memoris, ke elua nomo esas Foster—nelaute 
dicis. “Ne esas mea afero. Ma tu nun esas en 
l’Armeo, e to quo afektas un de ni interesas 
l’altri. Ni esas esquado, ni omna kune 
laboras, e ni ne povas turnar nia kapi se un 
de l’esquado febleskas e falas. Do—venez, 
Lansing. Ni irez al Kantino, e drinkez ulo, 
ed askoltez la muziko. Forsan kelke dansez 
ed audez la ridado di homi!” 

El REKTESKIS ed elua mentono elevesis ed 
elua okuli esis ferma e solena. 

“Ka tu komprenas, Lansing, quante 
importas audar homi ridar? To esas 
medikamento. To esas tonizivo por l’anmo. 
Mem se tu ipsa ne povas ridar, tu povas 
audar la ridado di altri. E quankam tu nun 
supozas, ke ol raspos la nervi til morto, 
kredez me, Lansing, ol tandem helpos. Me— 
pruvis lo! Me savas!” 

La kurajo e bona racionaleso ed amikeso 
di Foster helpis Karamela de mala emoci. 
Sentante kelke humila pro ke la mikreso di 
elua chagreno e kordio-doloro koram olti di 
Foster semblis triviala e meskina, el 
staceskis ed iris al longa spegulo. 

Super ol esis afisho qua fiere anuncis: 

VU REGARDAS LA MAXIM BONE 
VESTIZITA, MAXIM PATRIOTA 
YUNINO EN LA MONDO 

Karamela pudrizis sua nazo, trasis sua 
labii, rifaldis lokli adsub la rebordo dil 
kasqueto e turnis su vers Foster, alerte 
manusalutis, e ridetis. Kune, brakio en 
brakio, li marchis alonge la larja blanka 
voyo qua brilis en la lunlumo quale nove 
sukrizita kuko. 

L’alta pini, la vento eterne intrikata en lia 
branchegi, facis brilanta mozaiko ebenea ed 
arjentea sub lia pedi. Cirkum li, la bruiseti 
dil nokto esis audebla—la stridado di grilii 
agreable mixis su kun la babilo di voci del 
edifici alonge Pallas-avenuo, hike ed ibe 
esis la sono di radiofoni, hominala ridado. 

La valo qua shirmis l’Exerceyo esis verda. 
La mola gazoni sinistre del avenuo esis 

bordizita per blanke farbizita edifici qui 
brilis en la lunlumo. Ultree, la foresto 
eskarpe levis su. 

La beleso di la nokto e la peizajo 
dolorigis la kordio di Karamela. Ma el 
fermigis la mandibulo. El mustas jetar 
Kendall Judson ek la mento, ek la pensado— 
ek la kordio. Lu dupigabis per la maxim 
meskina dupajo, uzante el por faciligar sua 
mariajo kun Mimi. 

E1 dicis a su, ke el tote ne kredas ke lu ne 
savis pri la komploto di Mimi por sekurigar 
lia futuro per la revenuo qua, segun la 
testamento dil patro, devas cesar ye 
rimariajo. Mimi nur esforcabis protektar 
sua propra su-estimo per pretextar, ke lu ne 
savas. 

Irga yunino qua havas su-estimo 
valoranta mem un centimo, Karamela 
furiante dicis a su, desestimez homo qua 
abasas su per tala dupigo. Ma el savis, kun 
desespero, ke multa tempo bezonesos por 
forigar l’imajo di Kendall Judson de la 
kordio. 

Avan li, ye la suprajo dil kelke eskarpa 
pento, esis la Kantino, gracioza e bela e 
blanka en l’ebenea e blanka mozaiko dil 

pin-ombri. Esis muziko, ridado, voci. La 
fenestri brilis per flava lumo. 

Malgre su, Karamela sentis sua fatigita 
kordio kelkete plualteskar. Foster esas justa. 
Perturbeso e chagreno matureskas nur en 
obskureso e solitareso. Li plumaleskas 
omnahore dum ke on sole portas oli. 

Acensante la perono, Karamela rektigis 
sua kapo e fermigis sua shultri. 

“Tre bona, Lansing!” Foster ridetante 
dicis. “Ed ube esas ta bona militala rideto?” 

“Ube ol esas maxim apta,” Karamela 
vigoroze respondis. 

De ula loko profunde interna, el tranis 
brava rideto e rezolveme pozis ol adsur sua 
mola labii. 

La vizajo di Kendall tenseskis e paleskis. La grupeto an la tablo esis 

tre destranquila... 







CHAPITRO X 

LA CHAGRENO DIL KORDIO 


En LA KANTINO fluis kakia rivero. La granda 
fenestro ye la fora latero dil chambro 
enkadrigis charmanta peizajo di lunlumo ed 
arbor-ombri, ed ol ipsa esis enkadrigita da 
l’amuzanta ed interesanta murala pikturi, 
piktita da soldati, di “La vivo di ATM-ano.” 
Omna ATM-ano esis juste fiera pri ta 
pikturi. 

Yunino weranta uniformo markizita da la 
strii di serjento sur la maniko sidis an la 
bela piano, pleis per la glata, habila tusho di 
muzikisto. Turbo de yunuli e yunini 
amasigita cirkum elu vigoroze kantis. Altra 
homini ed homuli sidis sur la acera berjeri 
bunte tapetizita. En la ludo-chambro, la 
tenis-tablo esis cirkondata da altra turbo 
kurajigante klamanta a la ludanti. 

Ma Karamela e Loster iris vers la mikra 
salono sinistre del pordo. Ye la pordo, 

serchante tablo o mem stulo ye la drink- 
tablo ube li esperis komprar la maxim 
preferata sodo-drinkajo dil militisti, Thelma 
advokis eli. 

“Saluto, yuni,” el vokis del tablo ube el 
sidis kun grupo. “Venez adhike! Sempre 
esas sata spaco por un o du plusa.” 

Karamela e Foster ridetis ye Thelma, Lois, 
Jordan, Dave, e Jerry Marlowe. Jerry e Dave 
extensis manui e de ula loko tranis du plusa 
sidili. Omno esis gaya e plezanta. 

Kande li sideskis, Jerry inklinis su vers 
Karamela e regardis el quale se ta tasko 
esas agreabla, tre plezanta. 

“Tro longe me ne vidis tu,” lu dicis per 
agreable admiranta, preske karezanta tono. 
“Tu foriris. Ma tu tote ne chanjis, ecepte 
divenar mem plu belega.” 

Plura altra soldati venabis al tablo, e la 
ridado e konverso rapide divenis joyega, 
kande Karamela adsupre regardis, quale se 
on vokas elua nomo. Lore elua manui esis 
forte klemata en la gremio, ed el sidis tote 
senmove. Elua kordio dolorigante trepidis, e 
venis ta fola milito-danso, mem la tamburi, 
qua sempre komencas kande el vidas 
Kendall Judson. 

Nam Kendall Judson stacis ye la pordo 
apud kurta e graseta homino, la rangon di 
qua un ora stangeto sur la kolumo deklaris. 
La homino regardis l’extera chambro, dum 
ke la fatigita okuli di Kendall serchis la 
drink-chambro. Lore lua okuli trovis 
Karamela, e lu dicis ulo al lietnanto, qua 
ridetis, konsentis per kapsigno, e foriris. 

Dum instanto Kendall senmove stacis e 
direte regardis Karamela. Esis iraco e doloro 
ed akuzo en lua okuli kande lu tandem 
transiris la chambro til la tablo. Lu ne 
atencis l’altri, qui kurioze regardis lu. 

“Me volas parolar kun tu, private,” kurte 
deklaris Kendall. 

Karamela sucesis dominacar sua 
bateganta kordio e montrar extera kalmeso 
koldeta e rezolveme insolenta. Lu livabis ad 
elu nulo ma la ragigita restaji di fiereso, ma 
el adminime povas envolvar su per ta kelka 
restaji e celar sua chagreno dop insolenta 
maskilo. Lu terorinde vundabis elu, ma lu 
nultempe kontentigez su per lo. Vice lo, el 
uzez sua tota forteso por tante male vundar 
lu—quankam el triste savis ke to esas 
neposibla, pro ke lu ne amoras quale el 
amoras. 

“Me regretas,” el dicis, la voco quaza 
rezolvema frapeto. “Me ne volas askoltar 
irgo quon vu dicos—private od altre.” 

La VIZAJO di Kendall tenseskis e paleskis. 
La grupeto an la tablo esis tre destranquila, 
ma nur la stacanta soldati povis diskrete 
forglitar. 

“Karamela, per Deo!” Kendall sovaje 
kriis. “Me ne savas quo eventis—ma me ya 
meritas ula expliko. Ed esas nula kauzo ke 
tua amiki esez jenita per nia privata 
kombato!” 

“Ka privata?” questionis Karamela, voco 
glata per desestimo. “E pro quo esar 
iracoza? Me ludis kun vu, kurtatempe to 
amuzis. Ma vu tedis me. Yen l’expliko, yen 
la vereso, samtempe. Nun bonvole forirez.” 

Kendall apogis su sur la dorso dil sidilo di 
Thelma, senkoncia pri Thelma, qua regardis 
lu, e pose Karamela, per larja okuli. E1 
evidente juis ta perplexiganta ceno. 

“Me ne savas quo eventis pri tu,” Kendall 
severe dicis, “ma se tu obliviis nia dio en 
l’urbo—” 

Karamela sucesis ofrar arjentea, amuzita 
rido, quankam lakrimi plenigis elua kordio. 

E1 panikis, timis ke el perdos sua su- 
dominaco e permisos lu vidar elua sufrado. 

“Evidente vu obliviis nia unesma 
renkontro,” el ironioze rimemorigis da lu. 
“Ne me—nek la duesma. Mem nek la 
triesma. Vu ne supozis ke me ne punisez vu 
por to quon vu dicis a me?” 

L’okuli di Kendall plularjeskis, pose 
streteskis. Lua boko tante tenseskis ke la 
muskuli dil mandibulo tremis, e la vizajo 
obskureskis pro shoko e bitreso. 

“Ka tu volas dicar, Karamela, ke tu nur 
fingis—dum ta dio?” lu acerbe questionis. 

Li amba obliviabis l’altri, qui nur povis 
askoltar, perturbita ma interesata, malgre 
su. 

“Ka fingis? Nu, quon vu expektis?” La 
voco di Karamela esis kolda ed insultante 
dolca. “Rimemorez. Me ne projetis lo. Ni 
nur hazarde renkontris e vu—nu, vu kelke 
tro emoceskis. Me ne mem incitis vu! Me 
opinionis, ke esos amuzanta—nu, ludar kun 
vu. Ma kompreneble, nek vu nek me esis 
serioza. Do, nula domajo.” 

“Me esis serioza, e vu ya komprenas lo,” 
Kendall akute interruptis, quale se lu volas 
tordar elua bela kolo. “Do, me unesmafoye 
esis justa pri vu! To quon me dicis—” 

Karamela ridetis ed afirmis per kapsigno 
e desespereme pregis, ke lu quik ekirez ante 
ke elua su-dominaco falios ed el krulos 
koram lu. 

“Ni esas quita! Vu dicis to quon vu 
opinionas pri me, me igis vu manjar ta 
vorti. Restas nulo dicenda inter ni.” 

La regardo di Karamela movetis de lu ed 
el vidis Jerry. Lu sidis apud el, blanka e 
destranquila. Per subita inspiro, Karamela 
pozis un manuo adsur la brakio di Jerry e 
turnis brilanta, mokanta vizajo al iracoza 
okuli di Kendall. 

“Pro ke vu venis,” el dolce dicis, 
“permisez me prizentar mea fiancito—mea 
reala fiancito! Soldato Marlowe, konoceskez 
sioro Judson.” 

“He!” Jerry tresayigite protestis. 

La fingri di Karamela pregante klemis lua 
brakio ed el pozis vango adsur lua shultro e 
ridis. 

“Ho, me savas, karulo, ni ne ja anuncis ol. 
Ma omnakaze, li esas nia amiki. Ni volas, ke 
li unesme saveskez.” 

Kendall regardis Jerry. 

“Me ofras mea kondolo, dupo,” lu sovaje 
dicis. “Fortuno a vu!” 

Ed ante ke ulu povis movar, parolar, 
facar irgo, Kendall turnis su ed ekmarchis. 

Aturdita SILENCO RESTIS e Karamela rauke 
dicis: 

“Danko, Jerry, por helpir me.” 

“Ho, ne importas!” Jerry esis iracoza, 
destranquila, il serchis la blanka vizajo di 
Lois, qua turnabis su de lu. “Me sempre 
joyas servar—mem per domajar mea propra 
amoro!” 

“To esis tre kruda, Lansing,” Thelma 
varme akuzis. “Pro quo ne esar jentila e 
forbrosar ta homo private?” 

“Lu meritis lo!” Karamela furiante dicis. 
“Tote meritis lo.” 

“Do lu evidente esas la maxim mala, 
maxim hororinda sordidajo en la mondo,” 
Thelma iracoze dicis. 

“Lu esas,” dicis Karamela, e subite 
staceskis, komprenis ke el ne plus povas 
retenar lakrimi, ke el mustas forirar ante ke 
el humiligite prostracos. “Me regretas, 
Jerry. Me esperas, ke tu pardonez me. To 
esis nur dementa impulso por—por igar lu 
forirar por sempre.” 

Lois turnis sua blanka vizajo e rapide 
regardis Karamela. 

“Ka—ka tu volas dicar, ke tu ne fiancas su 
kun Jerry?” el feble questionis. 

“Ma certe, no!” Karamela respondis, 
surprizita. 

Jerry kelke tresayis. 

“Evidente, tala ideo nultempe venis aden 
lua mento,” lu milde dicis, quankam lua 
okuli esis iracoza. “E malgre la tempo quan 
me spensis sudorifante por rendevuo.” 

Lois ridetis ye Karamela e la koloro 
rivenis aden lua vizajo. 

“Danko, Karamela,” el dicis. 

Jerry perplexe regardis lu. 

“Ho, tu ne kredis ta dementa anunco, ka 
yes?” lu akute questionis. 

“Semblis konvinkiva,” Lois konfesis. 

“Konvinkiva! Kande me laboris por 
konvinkar tu ke, se ico esus bona tempo por 
mariajo, kande la mondo tote krulas, me 
tirus tu a la maxim proxima paroko!” Jerry 
esis sincere indignoza. 

Li obliviabis elu, e Karamela esis libera 
eskapar. 

E1 ne savis pro quo Kendall venabis al 
kampeyo por vizitar elu. El savis ke lu 
evidente penis por voyajar e ganar pas- 
permiso. Ma pro quo lu tale jenis su? Ecepte 
ke, komprenende, lu e Mimi disputabis e lu 

decidabis ke lu mariajez su kun la 
heredantino di la Lansing-proprietaji, ne 
kun elta qua havas nur mikra revenuo de 
olu. 

Pensar ke la Lansing-richeso esas ora 
premio avan l’okuli di Kendall kruele 
dolorigis elu. Ma quale altre supozar? Ico ne 
esis l’unesma foyo kande charmanta yunulo 
energioze esforcis spozigar elu—pro ta 
richeso. 

E komence Kendall esabis tante kandida 
pri sua desestimo e desprizo. Ne esis 
racionoza supozar, el dicis a su dum blotisar 
en la densa tenebro sub alta pino e dum 
luktar por dominacar la doloro en sua 
kordio, ke lu tante tote chanjez su nur per 
saveskar ke el ya vizitis soldato Jones! 

No, disputo kun Mimi esis la kauzo—e la 
tento dil Lansing-proprietaji. E ta pensajo 
tante profunde dolorigis el, ke Karamela 
mustis grincar la denti por sufokar 
singlutado. 

CHAPITRO XI 
AMORO ADVOKAS 


Mem plu REZOLVEME Karamela laboris. E1 
deskovris, ke per forte laborar e plenigar 
omna instanto til satureso, el esas tante 
exhaustita kande el enlitigas su, ke el povas 
dormar. 

E1 diciplinis sua pensado por ne permisar 
su pensar pri Kendall dum vigilar. E se 
tempope el sonjis pri lu e vekis por trovar 
la kapkuseno humidigita da lakrimi—nu, 
yunino ne esez blamita pro sonji, ka ne? 

Elua devoteso a devo, elua profunda 
atenco ad irga tasko, granda o mikra, 
venigis ne-evitebla rekompenso. 

Ulmatine el esis advokita al kontoro di la 
superiora oficiro, qua questionis elu. El 
fluente parolas la Franca, la Germana, e 
l’Italiana, ka ne? Kad el povas skribar e 
lektar per ta tri lingui? 

E1 respondis yes a ta questioni, esis 
parolante examenita, esis donita ulo por 
skribar. Dum kelka dii el audis nulo pri lo. 
Ma ulmatine el informesis, ke el 
transferesos. E1 prizentez su a kolonelo 
Evanston di la Militala Inform-kontoro en 
Washington. 

E1 esis kompreneble ecitata. Qua yunino 
ne ecitesus? Ma el anke odiis departar 
Oglethorpe. E1 hike havas amiki—yunini 
quin el probable nultempe renkontrabus en 
civila vivo. Yunini di qua lo pasinta tote ne 
importas, ma qua per laboro kom ATM-ani 
pruvis su esar la sorto de homi quan irgu 
joyus konoceskar. 

Foster e Lois Jordan e Thelma adiis el ye 
la staciono, havante tri-hora konjedo- 
permiso por facar lo. 

“Danko, Karamela, por vekigar Jerry,” 
Lois susuris kun briletanta okuli. “Lu timis 
til morto pri spozigar su, dum tala tempo. 
Ma irgakaze, ico esas la tempo quan ni 
havas, o havos, segun nia savo. Ni mariajos 
ni pos kelka dii, tam balde kam ni ganos 
konjedo-permiso, ed irge quo eventos, ni 
havos to por rimemorar.” 

Thelma anke mariajos su, kun Dave. El 
esis kelke fieracha, tote kontenta pri su, e 

pronta kombatar irga homino qua audacus 
sugestar ke Dave, kurta, kelke modesta, tote 
ne tam bela kam heroo ek la filmi, ne esos 
la maxim bona stofo spozal. 

“Lu fitas me,” Thelma felice dicis, “e 
danko a lo bona, me fitas lu. Do, quale altri 
relatas?” 

Karamela regardis li dum ke la treno 
ekiris. Tri yunini en uniformi por servar lia 
lando—en bona stando, forta, kapabla, 
pronta por irga tasko qua venos ad eli. Tri 
yunini qui esas ornivi al ATM, quale la 
ATM esas ornivo a ta lando quan li tante 
fiere servas. 

Elua okuli esis plena de lakrimi, lore el 
rektigis sua shultri sub la nete taliita 
uniformo e promisis su, ke el esos digna de 
la bela e bona ideali di ta yunini. Olti esis la 
bela e bona ideali qua igos irga yunino 
laborar. 

Washington esis turboza, tam tumultoza 
kam Karamela esabis avertita. Ma el esis 
asignita a lojeyo e prizentis su a kolonelo 
Evanston. Lu esis mezevoza, grizeskanta 
viro, veterano dil Armeo, havanta ronda, 
reda vizajo e bonhumora, cintilifante blua 
okuli. Ta okuli povas, uli de lua subordiniti 

severe dicis, tote perforar on se on audacus 
esar ociema. 

Lu regardis Karamela dum ke el marchis 
aden la kontoro e prizentis briska 
manusaluto, kompletigita per avida rideto, 
e dicis: 

“Soldato Lansing prizentas su por dejuro, 
sioro.” 

Kolonelo Evanston regardis el de la 
cirajizita Oxford-shui til la rebordizita 
kasqueto. 

“Yuna sioro, me esis un de ilti qui luktis 
kontre la nociono havar mulieri en 
l’Armeo,” lu severe dicis. “Me ankore 
luktas. Yunini ne darfas esar uniformizita, 
ne darfas promenar lernante quale esar 
soldati. Ma me grandege bezonas ulu qua 
povas facar exakte to quon vua 
komandanto dicas ke vu povas facar. 
Atencez, me ne toleros sensencaji od 
ociemeso. Me expektas la sama diciplino e 
sama efikeso de vu kam me expektas de 
irga viro en mea esquado.” 

“Yes, sioro,” Karamela rapide dicis. 

Lu ankore regardegis elu, e konsentis per 
kapsigno. 

De pos ta instanto el konciis, ke lu 
spektas elu. Lu esis severa komandanto, ma 
yusta e senpartisa. Esis laboro facenda; 
multa laboro. Ulfoye tedanta e fatiganta, 
ulfoye ecitanta e viviganta. Ma irge qua 
laboro venis, el facis ol per omna atomo di 
sua mento, sua forteso, e sua inteligenteso. 

E1 ganis l’estimo e respekto di sua 
kunlaboranti. E gradope, dum ke la dii 
forkuris, el saveskis ke el ganas l’admiro di 
kolonelo Evanston: komence kontrevola, 
pose totkordia admiro. 

Ulmatine el informesis, ke el esos 
transferata. El pakigez ed esez pronta por 
irar ante tri hori. E ye noktomezo, el trovis 
su abordita sur navo, navo en granda 
konvoyo, irante vers Europa—e la satisfaco 
di la maxim kara revo, la maxim kara 
espero, la maxim kara ambicio di omna 
ATM-ano. 

E1 esis tro fatigita esar tro ecitata, 
komence. Ma kun fatigeso venis la 
memorajo di Kendall Judson e lua shaminda 
maniero uzir el por glatigar sua financala 
voyo a Mimi. Ta memorajo dolorigis tante 
male, ke el serchis ulo facenda. 

OLIM, dum ta pacoza tempo semblante 
yarcenti ante lore, kande la chefa laboro di 
vivo esis evitar enoyo, Karamela vizitabis 
London. Ma ico esas nova London: London 
ordinita por vinkar en tota milito. London 
ube on lernas ridetar e durar, irge quo 
eventas. 

E1 partoprenis servo-apartamento—en 
qua esis nula servo, nam omna kapabla 
homo engajesis pri la milito, qua multe plu 
importis kam netigar chambri e koquar 
repasti—kun tri altra ATM-ani. E1 laboris 
dum longa hori, ed el amis lo. 

To quo tandem eventis, kompreneble, 
esis ne-evitebla. Ulmatine el notizis por la 
komandanto dum ke lu diskursis al 
jurnalaro. En la turbo de duadek-e-kin o 
triadek jurnalisti, el vidis Kendall. 

Esis instanto dum qua el sentis quale se 
el recevas terorinda frapego an la kordio. 
Frapo qua nihiligis omna vidajo ma la 
vizajo di Kendall, kelke plu magra, kelke 
plu severa, kelke plu bruna. Frapo qua 
extingis omna sono e movo, til ke el ne esis 
kapabla savar kad irgu parolas ad el. 

Omno en el kriis a Kendall. Nur per 
heroatra esforco qua blankigis elua vizajo e 
fermigis elua labii el sucesis ne saltante 

staceskar, kurar a lu, jetar su aden lua 
embraco. 

E1 audis la komandanto paroleskar, 
sucesis represar sua personala anxio e 
penso ed atencar sua laboro. Ma el pikante 
konciis pri Kendall dum ta konfero duranta 
un horo qua semblis durar senlimite. El ne 
audacis regardar adsupre, timante ke el ne 
esos kapabla produktar to quon la 
komandanto deziros. Do el ne koncieskis 
pri l’instanto kande Kendall vidis e 
rikonocis elu. 

Ma kande la konfero finis e la 
komandanto staceskis, ridetis e briske dicis, 
“Yen la fino, gesiori!” el staceskis e regardis 
Kendall. 

E1 renkontris lua regardo, ed en ta 
regardo esis to quo flogis el per akuta, 
stalizita kordi. 

Dum longa instanto li direte regardis 
l’unu l’altru, sen parolar, nur la longeso dil 
mikra chambro inter li. Elua kordio acensis 
elua guturo e nebuleto esis avan elua okuli. 
Ma el ne povis parolar, mem por evitar 
morto. 

Semblis ke ta instanto duris dum hori. 
Lore, ankore sen parolar, Kendall turnis su 
e marchis ek la chambro. 

Dum nur un instanto Karamela restis 
senmove. Lore el rapide dicis al tresayigita 
oficiro apud elu: 

“Ho, me pregas, sioro, me rivenos pos un 
instanto! Ma—ma me mustas nun irar!” 

E1 kuris trans la chambro, apertis la 
pordo, e kuris aden la larja, obskura, 
resonanta koridoro. Avan elu Kendall, 
rapide irante, turnis su por cirkumirar 
angulo e desaparar alonge eskalero aden la 
strado. Se to eventos, el nultempe itere 
trovos lu. 

E1 esis tro shokita por komprenar, ke 
exakte to devas eventar. Ke itere vidar ilu, 
parolar kun ilu, esos quale turnar kultelo en 
la kordio. Ma el ne tale pensis, nur kuris 
dop lu e frenezioze kriis: 

“Ho, Ken—Ken! Bonvole vartez!” 

CHAPITRO XII 

LA SUPREGA DONACAJO DI VIVO 


Ken AUDIS elu, Karamela savis lo. Ma dum 
instanto semblis ke il ne atencos elu. Lore, 
dum ta instanto kande il turnos l’angulo e 
decensos l’eskalero, lu rigideskis, turnis su, 
e regardis el per kolda, akuzanta, 
tempestoza okuli. 

“Quo?” il kurte dicis. “Me hastas.” 

E1 quik haltis, proxime ad ilu, kelke 
anhelis pro kurir—pro ke elua kordio 
bategis tante forte, ke ol represis elua 
respiro e tremigis elua forta, yuna korpo. 

“Me nur deziris dicar—saluto!” el fole 
barbuliis. 

Kendall ne ridetis. Ilua okuli nur regardis 
elu, e velo semblis celar ilua anmo. 

“Saluto!” il dicis, severe polita. 

Karamela profunde inhalis. 

“Ka—ka Mimi esas kun vu?” el gaye 
questionis; la voco tremis malgre elua 
esforco dominacar ol. 

Kendall perplexe, iracoze regardis elu. 

“Ka Mimi?” il questionis. “Pro quo el esez 
kun me?” 

“Ho, yes,” el babilis. “Kompreneble, li ne 
permisas ke la spozini di milito-jurnalisti 
irez a stranjera landi.” 

Kendall sizis elua shultri e forte sukusis 
elu, frunsis ye elu, la boko iracema e bitra. 

“Per la diablo, quon tu dicas?” lu akute 
questionis. “Quale Mimi relatas mea 
prezenteso? Ka ta bela kapo dementeskis?” 

Karamela profunde respiris e feble 
regardis ilu. 

“Ne importas, Ken. Me—me nur esis 
shokata vidar tu. Me supozis, kande tu e 
Mimi mariajis vi—” 

Ilua voco laute interruptis. 

“Ka mariajis? Ka Mimi e me? Per Deo, 
Karamela, tu ya es dementa! Tu ne devas 
esar hike.” 

E1 rektigis sua shultri. 

“Ne importas,” el nelaute repetis. “Mimi 
dicis omno—ke tu amoras el e timis, ke me 
objecionos a la mariajo, quankam ton me 

ne komprenas. Ma el dicis, ke tu anxiis ke 
me devas pri—prizar tu—” 

II itere sukusis elu, ne milde. 

“Bonvole cesez babilar!” il furioze klamis. 
“Ka tu dicas, ke tu sincere kredas ke me 
irgamaniere amoris Mimi?” 

“Mimi dicis ke vi amoras l’una l’altra, ke 
tu volas mariajar tu kun elu.” La respiro 
mortis en elua guturo pro ilua mieno. 

“E tu kredis tala sensencajo, tala 
idioteso!” il furiis. “Tu, de omnu! Kande me 
tante multe esforcis konvinkar tu, ke me 
amoras tu!” 

E1 esis tam senmova kam stono dum 
longa instanto. El esis blindigita da subita 
radianteso, quale se bombo falas tra la 
plafono ed explozas ye elua pedi, plenigas 
la koridoro per lumo tante granda ke el 
mustas klozar l’okuli. 

Pos to quo semblis esar hori per savurar 
la pensajo, el dicis ol. 

“Do—do tu ne amoras Mimi?” 

“Ton me esforcas dicar,” il iracoze 
respondis. “E se tu havus sat multa raciono 
enirar de pluvego, tu quik komprenabus ke 
Mimi mentias. O ka me dupigas me? Me— 
me havis la dementa nociono ke tu—ke tu 
kelke amoris me.” 

El OFRIS REGARDO lumoza per la steli en 
elua kordio. 

“Tu savas, ke me totkordie amoras tu!” el 
ferme dicis, tante tremante ke, sen ilua 
manui sur elua shultri, el ne povis stacar. 

II feroce regardis elu; la boko esis dina, 
bitra lineo, l’okuli esis furioza. 

“Tu dicas ke tu amoras me, ma ye 
l’unesma mentiajo de fola blondino tu 
oblivias omna fido a me ed aceptas olu. 
Pose tu asaltas me en chambro plena de 
soldati ed ATM-ani e traktas me kom chipa 
forjetajo.” II ankore iracis, ed ilua okuli esis 
kolda ed akuzanta. Ma ilua respiro 
plurapideskis, divenis ragoza. “Tu dicas ke 
tu amoras me, ma tale vundis me!” 

Lakrimi obskurigis la lumo en elua okuli, 
ed elua mola labii tremis. 

“Ma me vundis me—tante plu multe, 
karulo,” el barbuliis. 

II ankore akuzis. II esforcis forprenar sua 
manui de elua shultri, ma el tante tremis, 
shancelis, ke ilua brakii cirkondis el ed 
embracis elu, ne quale se il volas embracar 
elu, ma quale se il ne volas ke el falez al 
pavimento. 

“Ma pro quo, Karamela?” il akute 
questionis. “Per omno racionoza, pro quo tu 
kredis elu? Pro quo ne venar a me, 
adminime permisar me explikar—vice 
vundegar ni amba per tala—tala agi?” 

“Pro ke me esas fola, me supozas,” el 
simple e repentante dicis. “Ni tante forte 
luktis kande ni renkontris, e lore, kande tu 
unesmafoye vidis me en uniformo, tu—tu 
semblis—nu, tu tante subite chanjis—” 

“Ne esis subita, ed esis tu qua chanjabis,” 
il rapide interruptis. “Tu probable ne 
komprenas quante multe l’ATM chanjis tu, 
Karamela. Tu diferas. E me saveskis per la 
flegistino quale tu sidis apud ta kompatinda 
kerlo, Hartley Jones, e me ja suspektis, ke 
me misjudikis tu—” 

“Tu ne misjudikis, karulo, ne!” 

“Me komencas kredar, ke me misjudikis 
tu plu tarde, ne plu frue,” Kendall solene 
dicis, ne quale se il juas embracar elu. 

“Ma ni amoreskis nur—nur dum un dio, 
karulo. Me konocas Mimi dum yari. Mimi 
esas tre konvinkiva kande el profitos,” 
Karamela dicis, humila e repentanta ed 
avida ganar ilua pardono. “E1 dicis ke el 
volas spozigar su kun tu ma ke—elua 
revenuo haltos ye rimariajo. Ed el esas tre 

kustoza homino e tu—tu ne povas afordar 
elu ecepte ke el sekurigez ta revenuo. El 
volis ke me donez ad elu domo, ed ul acioni 
ed obligacioni, qui sekurigos suficanta 
revenuo por—” 

E1 haltis, timigita da la furio en la vizajo 
di Kendall. II forpulsis el quale se il ne 
toleros tushar elu. 

“Do, tu supozis ke me ludis,” il feroce 
dicis, “ganis tua fido, fingis amoro por tu, 
kurte, por ke tu donez a Mimi sat multa 
pekunio por ke el mariajez su kun me? Tu— 
tu—” II sufokis ye ta vorto. 

“Me—me regretas,” Karamela humile 
dicis. 

“Yes, regretez! E me, quala folo, me 
supozis, ke tu amoris me!” 

“Me ya amoras tu, karulo.” 

“Neposible—ne quale me amoras!” 
Kendall akute dicis. “Tu ne posible povus 
amorar me e kredar tala mentiajo! Me 
deziras nur un amoro—amoro loyala ed 
honesta, e fidanta! Sen ta qualesi, esas nul 
amoro. Ne segun me!” 

Il TURNIS SU e Karamela restis senmova, 
spektis il forirar, hororigita. Yen la fino. II 
furias kontre elu; il repugnesas da elu; il 

opinionas, ke elua amoro esas senvalora. II 
ne deziras ol. Yen la fino. Advokar esus 
vana. II ne venos. 

E1 tale stacis til ke l’eki di ilua pedpazi 
mortis. Lore el igis su retroirar alonge la 
koridoro al kontoro. 

Omno finas. E1 supozabis, ke elua amoro 
pri Kendall esas mortinta. El esforcabis 
mortigar ol, arachar ol ek la kordio, 
enterigar ol profunde sub laboro e milito. 

Lore el itere vidis il e savis, ke ta amoro 
duros tam longe kam el respiros. Ma 
Kendall savas la vereso, ed el ne meritas 
mem ilua desestimo. Yen la fino, e nulo esas 
facenda. 

Karamela nultempe rimemoris quale el 
travivis ta dio. El evidente funcionis sen 
multa erori, nam nulu reprochis elu. Kande 
la dio finis, el iris vers la servo- 
apartamento, e rimemoris, ke esas elua foyo 
preparar la supeo. Altre el ne irabus 
adheme. El esis tarda, e supozis ke l’altra 
yunini esos ibe ante elu. Do el kelke hastis, 
dankema ke la nutrivi ja esas en 
l’apartamento. 

E1 hastoze acensis l’eskalero, vidis la 
lumo sub la pordo, e ne serchis sua klefo. La 
pordo ne esis seruragita, ed el apertis ol ed 

eniris la bela saloneto, ube la dika kurteni 
por celar omna interna lumo esis sorgeme 
klozita. 

Lore el senmove stacis. Nam Kendall esis 
ibe, vartis elu. Esis nula traco di la yunini. 

“Li ekiris por supear,” Kendall explikis 
quale se to multe importas. “Tre jentila 
homini—e suciema. Me explikis ad eli, ke 
me mustas abasar me avan tu, e ke me esos 
tre dankema por esar privata. Me konocas 
kelka kerli qui avide saltus por supear kun 
tre bela Usanini, do omno esas bona.” 

“Me esas tre fatigita, Ken,” Karamela 
dicis tra la lakrimi qui obstuktis la guturo. 
“Me ne plus volas luktar. Ka ni ne dicez 
adio, nur dicez adio?” 

“Karino, dolcino!” Kendall dicis, per tono 
adoranta, milda. “Me esas malulo. Ma tu 
tante iracigis me kande tu kandide konfesis, 
ke tu kredis ke me komplotas kun Mimi por 
tante malicoza dupigo! Me marchis dum la 
tota posdimezo e pensis, e me opinionas, ke 
me nun komprenas. Havar tante multa 
pekunio igas tu esar suspektema. Tu esas 
tante belega, ed irga viro facile amoreskus 
pri tu. Ma tu probable esis avertita 
suspektar richajo-chasanti, do tu suspektas 
omnu. Ka me es justa?” 

“Sat justa,” el humile konfesis. 

“Ni amba vidas to quo eventas nun en la 
mondo, dolcino,” il solene dicis. “Ulmaniere 
me ne opinionas ke tala kozi quala pekunio 
e sociala klaso ed afero-povo importos dum 
longa tempo. Uldie, la fakto ke tu esas la 
heredantino dil Lansing-fabrikerii forsan 
anxiigos me—me forsan anxios, ke homi 
nomizos me richajo-chasanto—ma nun to 
semblas tote negrava. L’unika gravajo nun 
por me esas, ke tu esas l’unika yunino quan 
me advere amoris, l’unika yunino kun qua 
me volas mariajar me! Ka tu povas 
pardonar me—e pensar pri mariajo? Se tu 
volas.” 

“Ho, Ken!” el tremante susuris. Elua 
manui flugetante iris ad ilu e renkontris la 
rapida, ardoroza teno di ilua propra manui. 
“Ho, Ken, me tante amoras tu! Me 
chagrenegis pro tu!” 

La brakii di Ken lore esis cirkum elu, 
forte embracis elu, ed ilua labii kisis elua 
hararo. Dum longa, longa instanto li tenegis 
l’unu l’altru; ta beata embraco esis lia nura 
deziro. Ol esis belajo qua nihiligis la 
memoraji pri doloro e dubito e 
suspektemeso, e donis a li tala paco quala li 
ne esperis itere konocar. 

Extere venis la subita stridanta “I-i-i-i-i!” 
dil sireno pri aer-asalto qua signalas la veno 
di aviono od avioni enemikal. Ol kunportis 
la bitra, akuta savo ke, quankam manui e 
labii kune presas su, quankam kordii kantas 
pro la joyo di amoro, la hororinda milito 
duras. 

Ma Kendall e Karamela esis tante 
proxime envolvita en l’oblivieso di lia joyo, 
di lia nove deskovrita feliceso, ke li ne audis 
la sireno. Quale, longe pos la bitreso, la 
hororo, la vana agonio e destrukto di milito 
esos obliviata, amoro e kantanta kordii e 
kisanta labii duros, la suprega donacajo di 
extazo realigita. 


FINO 

